POČETNA KULTURA U četvrtak počinje jubilarni 50. FEDRAS u Malom Crniću\nRetko koji grad i opština u Srbiji može da se pohvali nekom manifestacijom koja traje pola veka bez prekida. Opština Malo Crniće može. U četvrtak, 14. oktobra počinje jubilarni 50. FEDRAS – Festival dramskih amatera sela Srbije.\nSamom otvaranju FEDRAS-a prethodiće održavanje svečane sednice Skupštine opštine Malo Crniće. Program 50. FEDRAS-a ove godine traje čak devet dana. Biće prikazano više od 20 predstava, likovne izložbe, promocije knjiga i časopisa, a festival će obogatiti i specijalni gosti.\nUrban City nezvanično saznaje da ovogodišnji FEDRAS otvara glumica i estradna umetnica Snežana Savić. Otvaranje je zakazano za 18 časova na platou u spomen parku.\nTradicionalno, prve večeri predstaviće se domaćini OAP “Branislav Nušić” Malo Crniće predstavom “Prosjačka opera” koja počinje u 20 časova.\nStručni žiri festivala biće u sastavu: Cisana Murusidze Čolović, reditelj iz Beograda, Rade Marjanović i Zlata Numanagić dramski umetnici iz Beograda.\nKarte za sve predstave ovogodišnjeg Fedrasa su besplatne.\nFEDRAS je osnovan 1972. godine sa ciljem da pospeši i afirmiše pozorišnu umetnost u selima Stiga i Pomoravlja. Počeo je nanametljivo sa amaterima naše Opštine da bi ubrzo okupio sva amaterska pozorišta i dramske sekcije pri kulturno-umetničkim društvima mnogih krajeva republike Srbije. Danas je to manifestacija od značaja za čitavu Republiku. I evo godinama uspešno okuplja najuspešnije pozorišne grupe sela Srbije sa obema pokrajinama.\nDo sada je na FEDRAS-u izvedeno preko 400 pozorišnih predstava u konkurenciji i veliki broj van konkurencije na sprskom, rumunskom, mađarskom, rusinskom, slovačkom, albanskom i drugim jezicma. Pored dramskih amatera, FEDRAS okuplja i pesnike, slikare, muzičare, i druge stvaraoce sa teritorije republike Srbije. Na FEDRAS-u se organizuju i okrugli stolovi, uglavnom sa tematikom pozorišnog amaterizma u selima Srbije.\nPodsetimo da je u opštini Malo Crniće 14. oktobar bitan datum ne samo zbog FEDRASA.\nNa dan oslobođenja opštine Malo Crniće, 14. oktobra, koji se obeležava kao Dan opštine Malo Crniće, u spomen parku na spomeniku podignutom u znak sećanja na stradale žrtve u Drugom svetskom ratu, polažu se venci od strane predstavnika lokalne samouprave Malo Crniće i pripadnika vojske Srbije, požarevačkog garnizona.\nKompletan program 50. FEDRAS-a pogledajte ispod:\nPRETHODNI ČLANAKU sredu 57. Ulične trke GRAND PRIX u Požarevcu\nSLEDEĆI ČLANAKZamućen ili nejasan vid – kada treba da se brinemo


... /Reakcije na užasan prilog na jednoj TV u BiH: Zašto se Bošnjaci nazivaju đavolima? / Radio Sarajevo\n... / Reakcije na užasan prilog na jednoj TV u BiH: Zašto se Bošnjaci nazivaju đavolima?\n03. 10. 2020. u 19:25:00 Radiosarajevo.ba\n"Teren do 15. novembra uveliko priprema probosanski blok, na čelu sa Alijom Tabakovićem. Čaršijom kruže i priče da se bošnjački kandidat hvalio kako je obezbijedio 3.000 glasova u odsustvu. Nije tajna ni da se Bošnjaci iz drugog entiteta skoro svakodnevno prijavljuju u Srebrenici, što znači da će ubrzo nastati prava glasačka armija", piše u tekstu koji je objavljen pod naslovom "Srebrenički pakt sa đavolom - Ko i šta daje za fotelju?" na ATV-u.\n"Ako izvršite nekažnjeno genocid, onda je posve logično da preživjele u genocidu nazivate đavolima", napisao je Vursać u svom tweetu na Twitteru.\n"Bošnjaci su, prema prilogu @AtvBanjaluka, đavoli. Svakakvih s..nja čujem na TV, ali ovakvo smeće nisam odavno. Dehumanizacija u cilju novog genocida. #srebrenica", još je jedan komentar.\nDrugi komentar glasi ovako:\n"Jao strašno, komšije sr*i kažu da smo "đavoli". Zaista to niko nije očekivao. Frapiran sam, ne mogu da vjerujem da u 21. stoljeću postoji takav vokabular i da naše komšije kažu da neki njihovi idu u "pakt sa đavolom".\nTagovi: Srebrenica Alternativna TV skandalozno sramotno Đavoli Bošnjaci Dragan Bursać\nBiH / Srebrenica: Puštena u rad gradska fontana i otkriven "Spomenik miru"


EKSKLUZIVNO: Stigla nova milionska ponuda za Degeneka (FOTO) - Crvena zvezda info\nSrbija / 3210 pregleda\nEKSKLUZIVNO: Stigla nova milionska ponuda za Degeneka (FOTO)\nZahvaljujući sjajnim partijama u dresu Crvene zvezde, Miloš Degenek je doživeo potpunu afirmaciju u prethodnih šest meseci na stadionu „Rajko Mitić“. Australijski reprezentativac stigao je iz Jokohame, posle SP u Rusiji, i odmah postao nezamenjiva karika u mašineriji Vladana Milojevića.\nOdlične igre štopera srpskog šampiona nisu promakle ni čelnicima Al Hilala. Najbogatiji klub Saudijske Arabije odlučan je da kupi Zvezdinog defanzivca i đeici su poslali ponudu na Marakanu u iznosu od 3.000.000 evra!\nČelnici crveno-belih žele sa Degenekom da izbore još jedan ulazak u Ligu šampiona, iako su ga iz Jokohame doveli za „samo“ 200.000 evropskih novčanica. Al Hilal je trenutno na prvoj poziciji prvenstva Saudijske Arabije i namerava da se pojača, ukoliko izbori plasman u isto takmičenje na tlu Azije.\nKako „Žurnal“ prenosi, trener Al Hilala je Portugalac Žezus, a prva zvezda nekadašnji igrač Liona Gomis, šef struke tima iz Arabije želi Degeneka da upari u tandemu sa iskusnim Botijom, koga je nedavno hteo i srpski prvak, ali je Španac odlučio da iz Olimpijakosa pređe u ovaj klub.\nZvezdin štoper je, za razliku od ostalih saigrača, mnogo ranije završio odmor, pošto je morao da se odazove pozivu nacionalnog tima Kengura, koji su počeli pripreme za učešće na Azijskom kupu (od 5. januara – 1. februara) u Ujedinjenim Arapskim Emiratima.\nNa potezu je rukovodstvo šampiona Superlige. Štoper bi za ugovor u Al Hilalu dobio mnogo veća primanja nego u Ljutice Bogdana, ali njegova velika želja je da sa Crvenom zvezdom osvoji titulu u Srbiji, pa tek onda otisne se u inostranstvo.


Dačić: Još jednom otvoriti javnu raspravu o promeni Ustava | Blok vesti\nDačić: Još jednom otvoriti javnu raspravu o promeni Ustava\nDačić je na televiziji Pink rekao da ta rasprava ne treba da traje previše dugo.\n"Skupštinski odbor nije doneo odluku za promenu Ustava", rekao je Dačić dodajući da ukoliko bi bio raspisan referendum on bi morao da bude u ovom sazivu skupštine.\nPonovio je da je reč o promenama u izboru sudija i ocenio da su navodi o tome da će se menjati preambula o Kosovu "prazne priče".\nGovoreći o međustranačkom dijalogu za poboljšanje izbornih uslova uz posredništvo poslanika Evropskog parlamenta Dačić je kazao da smatra da stranci ne bi trebalo da utiču na važne odluke Srbije.\n"Ispada kao da se bunimo protiv Evropske unije, ali to nije tačno", naveo je Dačić dodajući da se to odnosi na sve strance.\nDačić je rekao da je većina kritika na račun vlasti došla iz domaćih političkih krugova, odnosno dela opozicije.\nNa opasku voditelja da "ti političari cinkare i da se žale starateljima iz Evropskog parlamenta, a onda ti staratelji izdaju naređenja Srbiji" Dačić je odgovorio:\n"Oni se obraćaju nekome za pomoć i kad se obraćate za pomoć onda slušate njihove savete…Mi smo spremni za razgovore i nije problem i da se o najtežim temama vodi dijalog", naveo je.\nDačić je kazao da sutra počinju onlajn razgovori političkih stranaka s evroparlamentarcima i da će prvi razgovor biti obavljen sa poslaničkom grupom Srpske napredne stranke Aleksandra Vučića, nakon čega će se razgovarati sa poslaničkom grupom Socijalističke partije Srbije.\n"Posle toga će da razgovaraju s vanparlamentarnim strankama, a 7. maja će meni da se jave da bi me izvestili…u suštini taj dijalog neće početi pre juna meseca", kazao je Dačić.\nPrevious articleDOMINACIJA SRPSKIH BASKETAŠA: Novi Sad trijumfovao u Sankt Peterburgu, Bulutu MVP titula\nNext articleOVO JE ĐOKOVIĆEVA NAJVEĆA ŽELJA: Ne želim da budem nezahvalan, ali…


Karambol na autoputu, Leskovčanin udario u pežo - juGmedia\nTri osobe povređene su u sudaru dva putnička automobila na auto – putu Niš – Vranje u visini naselja 9. maj, saznaje „Blic“.\nDo sudara je došlo juče u 18.45 časova kada je „reno“ leksovačkih registarskih oznaka kojim je upravljao vozač star 30 godina iz Leskovca, udario od pozadi u „pežo“ beogradskih tablica kojim je upravljao muškarac star 34 godine iz Beograda.\nPovrede su zadobila oba vozača kao i putnica stara 29 godina iz Beograda koja se nalazila u „pežou“.\nNa sreću, sve povrede su okarakterisane kao lake. Uzrok sudara je po svemu sudeći nedržanje propisanog rastojanja između vozila.\nPolicija je obavila uviđaj i utvrđuje uzroke nezgode.\nZbog „zelenih fabrika“, budžet za subvencije povećan sa 30 na 34,5 miliona, isplate počinju danas\nLeskovac: Manje testiranih, veći broj novozaraženih od korone


Prebl: Nada u uspeh sankcija\nDirektor za spoljnopolitičke sutdije u Institutu Kejto Kristofer Prebl\nO stavu SAD prema dva goruća spoljnopolitička pitanja - Iranu i Siriji, Glas Amerike razgovarao je sa direktorom za spoljnopolitičke studije u institutu Kejto, Kristoferom Preblom.\nPrebl: “U Vašingtonu i dalje vlada zabrinutost u vezi sa iranskim nuklearnim programom. Administracija predsednika Obame se nada da će sve intenzivnije sankcije ubediti iranski režim da se otvoreno izjasni o svom programu ili prihvati daleko otvorenije inspekcije svojih postrojenja, u svetlu konstantnih nagoveštaja o mogućoj vojnoj intervenciji Izraela, a možda i SAD. Mislim da su takva nagadjanja preuranjena i opasna i ne verujem da u ovom momentu Obamina administracija aktivno razmišlja o takvoj opciji. U pogledu Sirije, ne verujem da postoji prihvatljiva ili praktična vojna solucija za interni sukob, koji sve više poprima karakter gradjanskog rata, tako da bi strana vojna intervencija samo produbila ovaj konflikt i ne bi nužno doprinela padu Bašera al-Asada ili smirivanju situacije. Takodje, nije jasno o kakvom opozicionom pokretu je reč i nagadja se da u njemu operišu neki elementi Al Kaide, Muslimanskog bratstva i drugih frakcija, tako da se za sada veruje da će ipak najuspešnije biti sankcije, pritisci susednih zemalja i medjunarodne zajednice.”\nGlas Amerike: U kom momentu bi mogla da se razmotri vojna opcija protiv Irana ili Sirije?\nPrebl: “U slučaju Irana, ključno pitanje je nivo razvoja nuklearnog programa. Ukoliko bi Izrael zaključio da je Iran blizu proizvodnje nuklearnog oružja, on bi mogao da izvrši vazdušne napade, a njegovi avioni bi morali da se probiju kroz iransku protivvazdušnu odbranu i istovremeno napadnu desetak i više ciljeva. To bi bila veoma složena i teška vojna operacija koja bi prevazišla sve dosadašnje. U slučaju Sirije, porast kontinuiranog nasilja ostaje zabrinjavajući faktor, pogotovo ako bi se to nasilje prelilo u susedne zemlje i podstaklo ih, posebno Iran, da preduzmu snažniju ulogu u Siriji i time destabilizuju ceo region.“\nGlas Amerike: Izrael je optužio Iran za napade na svoje diplomate u Indiji, Gruziji i Tajlandu?\nPrebl: „Svakako da postoji dugogodišnji trend iranske podrške terorističkim organizacijama, posebno u pogledu napada na Izrael prvenstveno preko Hezbolaha, ali i Hamasa. Izraelski premijer Benjamin Netanjahu smatra da Iran podrškom terorizmu želi da potkopa svetsku stabilnost i da predstavlja opasnost za ceo Zapad. Dakle, takva aktivnost Irana ne bi bila iznenadjujuća, ali za sada ne postoje čvrsti dokazi o umešanosti te zemlje.“


Ova dva proizvoda nisu uspela da dočekaju "New in" post za koji nikako da nađem vremena, pa vam ih predstavljam danas. Godinama nisam koristila Nivea proizvode, jer sam naletela na par koji mi nisu odgovarali i vremenom odustala. Njihova mleka i losione za telo sam u tinejdžerskim danima konstantno koristila, da bi nakon određenog vremena moja koža jednostavno prestala da ih upija. Kasnije je ljubav prema kozmetici rasla i uvek sam želela da isprobam nešto novo i Nivea nikako nije dolazila na red. Do skoro... Zaista nisam mogla da odolim ovim lepotanima, a ni akciji koja je tada važila pa sam jedan platila ispod 300 dinara, čini mi se.\nKako su mi se dopali, pročitajte u nastavku!


SP: Košarkašice Srbije izgubile od Turske u četvrtfinalu Vest Srbija Sport\nŽenska košarkaška reprezentacija Srbije nije uspela da se plasira u polufinale Svetskog prvenstva u Turskoj, pošto je u četvrtfinalu uz veliku podršku sudija poražene od selekcije domaćina sa 62:61 (18:13, 6:17, 17:10, 21:21).\nIzabranice selektora Marine Maljković ostale su bez polufinala u dramatičnoj završnici, iako su u trećoj četvrtini imale čak deset poena prednosti. Turska je u poslednjoj četvrtini, zahvaljujući trojkama i pretecioznim suđenju imala sedam poena prednosti, a Srpkinje nisu uspele da sve to prebrode i naprave novi preokret.\nKošarkašice Turske će u polufinalu igrati protiv Španije, koja je prethodno pobedila Kinu sa 71:55. Srbiju očekuje borba za plasman od petog do osmog mesta.\nNajefikasnije u timu Srbije bile su Milica Dabović sa 18 poena, i Nevena Jovanović sa 16 poena i pet skokova. Jelena Milovanović završila je utakmicu sa 11 poena i pet skokova. U pobedničkom timu najefikasnija je bila Lara Sanders sa 14 poena i čak 19 skokova.\nSelektor ženske košarkaške reprezentacije Srbije Marina Maljković ocenila je da je i njen tim zaslužio pobedu u četvrtfinalu. Ona je istakla da je ceo tim želeo pobedu i plasman u polufinale.\n"Čestitam Turskoj na pobedi. Svi će se složiti, čak i najstrastveniji navijači Turske, jer su Turci iskreni ljudi, da je i Srbija vrlo zaslužila pobedu. Znate na šta mislim", rekla jeMaljkovićeva.\nOna i kapiten Milica Dabović su pokušavale da obuzdaju emocije na konferenciji za novinare posle meča.\n"Volela bih da smo pobedile. Brzo smo šutirale kada smo imale 10 poena prednosti. Nismo koristile 24 sekunde za napad. Nismo bile mirne, samo smo šutirale, a one su igrale presing i gubili smo lopte. Zato smo ispustili prednost", dodala je najefikasnija košarkašica Srbije.\nSrbija je u borbi za plasman od 5. do 8 mesta izgubila od Kine sa 85:69.\nSrbija Sport - 13:31 04/10/2014


Intervju: Ivan Jakšić, PKS - Bizlife.rs\nIntervju: Ivan Jakšić, PKS\n11:48 Beograd, 01/12/2011\nPi-ar nije „prodavanje magle“\nMnogi vlasnici i direktori ne znaju dovoljno o tome šta treba da dobiju od osobe ili agencije koja se bavi odnosima s javnošću. Nerealna očekivanja dovode do realnih razočarenja, pa našu struku kvalifikuju kao „prodavanje magle“. Ne sporim da ima i toga, ali siguran sam, ni više, ni manje nego u bilo kom drugom poslu\nOdnosi s javnošću (pi-ar) su relativno mlada struka u Srbiji, ali verujem da smo ipak izašli iz faze u kojoj je pi-ar smatran modnim trendom. Kompanije danas veliku pažnju posvećuju korporativnim komunikacijama, prilagođavaju se potrebama javnosti i profesionalno komuniciraju.\nOvako je Ivan Jakšić, direktor Centra za marketing, informisanje i promocije Privredne komore Srbije i zamenik predsednika Društva Srbije za odnose s javnošću, odgovorio na pitanje Magazina Biznis o tome kako se mogu definisati savremena uloga odnosa sa javnošću i trendovi u toj oblasti. Naime, ovogodišnja konferencija koju je 17. i 18. novembra organizovalo Društvo Srbije za odnose s javnošću imala je za temu „Komunikacije za 21. vek – trendovi i izazovi”. Tim povodom, Jakšić podseća da je svetska ekonomska kriza u privredi predstavljala izazov za one koji rade u odnosima s javnošću.\n„S jedne strane, profesionalno komuniciranje postaje mnogo značajnije za korporativni sektor, a s druge, smanjuju se budžeti za sve komunikacione, pi-ar, promotivne, marketinške i slične aktivnosti. Inovativnost, kreativnost i fleksibilnost osobe koja se bavi odnosima s javnošću izdižu njenu poziciju u kompaniji, a time u velikoj meri doprinosi boljem tretmanu pi-ar struke,“ ističe Jakšić i naglašava: „Suočavanje komunikacionih profesionalaca sa digitalnom evolucijom i društvenim mrežama zahteva od nas transparentnost i interaktivan odnos sa zainteresovanom javnošću. Takođe, izazov primene koncepta društvene odgovornosti nije zanemarljiv. I možda najvažniji problem koji se danas postavlja pred komunikacione profesionalce predstavlja mogućnost merenja ekonomske vrednosti komunikacionih aktivnosti, izražene kroz povraćaj ulaganja u tu delatnost.“\n* Šta se pokazalo kao dominantna karakteristika PR agencija u Srbiji? Kako one komuniciraju sa medijima? Koliko su od koristi medijima a koliko „brana“ da mediji dođu do potrebnih informacija?\n– Mada u tome poslednju reč imaju mediji, mislim da su istinski profesionalne pi-ar agencije i stručnjaci najbolji saradnici novinarima i medijima od integriteta. Pi-ar agencije su sigurno nosioci razvoja struke u Srbiji, one nameću trendove u odnosima s javnošću, najbrže prihvataju promene, uvode nove tehnologije i koncepte, prenose svetska iskustva svojih centrala i klijenata iz multinacionalnih kompanija.\nRekao bih da je percepcija pi-ara kao brane za informacije, kreirana u političkoj sferi, u kojoj možda to i nije daleko od istine. I mi unutar struke znamo da su pojedini pi-ar saradnici, posebno u javnoj upravi, sportskim žargonom rečeno „poslednja zona odbrane od medija“. Čak i ako imate sreće da prođete sve sekretarice i saradnike, pa dođete do pi-ar „kerbera“ koji čuvaju svoje „dobre šefove“ od „zlih medija“, tu završavate. Takvi, srećom sve ređi slučajevi, daleko su od profesionalnog komuniciranja i pi-ara. Nije dovoljno da nekom na vizitkarti pišu u nekom obliku ova dva slova (PR), pa da nam bude kolega. A ne treba zaboraviti da je opseg posla profesionalca iz oblasti komunikacija daleko širi od komuniciranja sa medijima.\n* Korporativne komunikacije, odnosno kompanijski PR, postao je veoma značajan tokom protekle decenije. Kako ocenjujete ulogu tih službi u razvoju kompanije i u predstavljanju javnosti?\n– Razvoj naše struke je jedna od dobrih stvari koje je donela privatizacija. Dolaskom multinacionalnih kompanija i stranih pi-ar agencija, u Srbiju je stigla svetska pi-ar kultura, a potom su standardi i praksa iz kompanija i privrede preneti i u ostale sfere društvenog delovanja.\nOdnosi s javnošću i korporativne komunikacije nikako nisu posao jedne osobe ili službe. Podrazumevaju korporativnu kulturu u upravljanju i funkcionisanju kompletne organizacije, od top menadžmenta do najnižeg nivoa zaposlenih.\nKomunikaciona kultura je neophodna i za planiranje korporativne strategije, a potvrđuje se i zavisnost svih ostalih poslovnih funkcija od komunikacione funkcije. Svetska korporativna praksa osobi odgovornoj za korporativne komunikacije definiše mesto u najvišim menadžerskim strukturama, upravo zato što ona kreira i unapređuje imidž i reputaciju kompanije.\n* Kako komentarišete „poplavu“ PR agencija na srpskom tržištu? Da li su svi dovoljno kvalifikovani ili neki od njih mogu da učine samo lošu uslugu svojim klijentima?\n– Siguran sam da će tržišna utakmica to regulisati. Opstajaće kvalitetni, konkurentni i profesionalni, uostalom kao i u drugim privrednim granama. Da bi se izdržala surova tržišna borba, bitna je edukacija, kako onih koji se bave ovim poslom, tako i poslodavaca i top menadžera. Ovi drugi treba da shvate značaj korporativnih komunikacija, zašto moraju da imaju osobu, službu ili agenciju za komunikacione aktivnosti i zašto to treba da postane deo njihove korporativne kulture i način funkcionisanja organizacije. Kada shvate značaj, imaće i potrebu za angažovanjem komunikacionih profesionalaca. Takođe, treba da nauče i kako da izaberu onoga ko će se baviti odnosima s javnošću u najboljem interesu svojih korporacija. Mnogi vlasnici i direktori ne znaju dovoljno o tome šta mogu i šta treba da dobiju od osobe ili agencije koja se bavi odnosima s javnošću. A nerealna očekivanja dovode do realnih razočarenja! To zatim dovodi i do toga da našu struku kvalifikuju kao „prodavanje magle“. Ne sporim da ima i toga, ali siguran sam, ni više, ni manje nego u bilo kom drugom poslu.\n* Razvoj PR komunikacija u regionu i u Srbiji? Sličnosti i razlike – kako to komentarišete?\n– Prošle godine u Sloveniji, nacionalna društva za odnose s javnošću svih zemalja bivše Jugoslavije potpisala su protokol o saradnji koji podrazumeva potpunu, iskrenu i bezrezervnu podršku i kooperaciju u svim segmentima naše struke. Veoma su nam dragocena iskustva zemalja, pre svega Slovenije, kao jedine članice EU i kao zemlje koja je i u ovoj oblasti daleko ispred regiona. Svake godine organizujemo međunarodne konferencije koje su idealno mesto za razmenu iskustava i ideja, trendova i izazova. Umrežavanje i poslovni kontakti su takođe dobit od učestvovanja na konferencijama, kakva je upravo održana u Beogradu.\nUzrok postojanju razlika u razvijenosti struke vidim pre svega u tempu i mudrosti s kojom su naše zemlje prolazile kroz tranzicione procese. Međusobnom razmenom iskustava, edukacijom i sličnim zajedničkim aktivnostima, te razlike se smanjuju – ocenio je Ivan Jakšić u razgovoru za Magazin Biznis.\n* Šta je pokazala praksa – koliko su značajne PR komunikacije u instituciji u kojoj Vi radite – u Privrednoj komori Srbije?\n– PKS, kao nacionalna poslovna asocijacija svih srpskih privrednika, posvećuje značajnu pažnju komunikaciji s javnošću. Da su efekti sve bolji, pokazuju relevantna istraživanja i anketiranja privrednika, medija i ostalih zainteresovanih strana. Ponosni smo i na kredibilne nagrade koje dobijamo za aktivnosti i rezultate u ovoj oblasti.\nZadatak nas koji se bavimo odnosima s javnošću u PKS je specifičan – mi radimo na reputaciji Komore kao nacionalne, najstarije i najstručnije poslovne asocijacije i svakodnevno komuniciramo sa privrednicima o trendovima i aktuelnostima, ali imamo i širi društveno odgovorni značaj – staramo se o imidžu i reputaciji privrede Srbije u zemlji i svetu, njenim izvoznim potencijalima i Srbiji kao investicionoj destinaciji. To nije nimalo lak zadatak, delom zbog predrasuda o Srbiji kreiranih godinama i decenijama, a delom što „proizvod“ srpska privreda, složićete se, nije baš sa sjajnim karakteristikama. Izazov je veliki, a bez izazova nema inspiracije – kaže Ivan Jakšić.


Migranti kod Bihaća nakon snežnih padavina u veoma teškom stanju | Autonomija\nMigranti u kampu „Lipa“ kod Bihaća nalaze se u veoma teškoj situaciji, koja je pogoršana nakon što je jutros u BiH ponovo pao sneg. Migranti, njih oko 900, nalaze se na otvorenom i promrzli su, nemaju adekvatnu odeću, a adaptacija kampa ide veoma sporo.\nDo pre nekoliko dana su odbijali i hranu, ne želeći da je prihvate od Crvenog krsta Unsko-sanskog kantona (USK), koji se trude da svakodnevno prave obroke za sve migrante koji se nalaze na području kampa „Lipa“, ali su posle nekoliko dana odbijanja prihvatili obroke.\nPredstavnici Crvenog krsta i danas su delili hranu migrantima, dok policija obezbedjuje kamp.\nMigranti u kampu „Lipa“ su izloženi ovim uslovima od kraja decembra prošle godine, nakon što nisu, kako je bilo najavljeno, premešteni u kasarnu Bradina nadomak Konjica.


Italijanski klub potvrdio: Albanski reprezentativac hospitalizovan nakon zaraze korona virusom – Sport Centar Italijanski klub potvrdio: Albanski reprezentativac hospitalizovan nakon zaraze korona virusom – Sport Centar\nGolman fudbalske reprezentacije Albanije i italijanskog SPAL-a, Etrit Berisha, hospitaliziran je nakon što mu se pogoršalo stanje.\nBerisha (31) je u srijedu primljen u Bolnicu, potvrđeno je iz ovog italijanskog kluba, a prethodno mu se pogoršalo stanje zbog zaraze korona virusom.\nAlbanac je 27. novembra otkrio da je zaražen korona virusom. Primljen je u dio bolnice koji je namijenjen za pacijente sa korona virusom zbog kliničkih ispitivanja, naveli su u SPAL-u.\nIskusni Berisha ove sezone odigrao je šest utakmica u dresu SPAL-a, a već godinama član je reprezentacije Albanije.\nKup Italije: Atalanta nadigrala Cagliari i prošla dalje, u četvrtfinalu i SPAL\nRiad Bajić asistent u značajnoj pobjedi Ascolija nad SPAL-om\nPrijateljski meč u Elbasanu: Albanija nadigrala Kosovo na krilima Uzunija\nFinska pobijedila Irsku za prvo mjesto u grupi, remi Litvanije i Albanije\nFudbaleri u Albaniji i dalje ne žele igrati prvenstvo: Ne tražimo luksuz i bogatstvo


Bosanski kulturni centar Tuzlanskog kantona - BKC TK programsku 2021. godinu otvara izložbom i sportsko-kulturnom manifestacijom\nBKC TK programsku 2021. godinu otvara izložbom i sportsko-kulturnom manifestacijom\nBosanski kulturni centar TK Tuzla 2021. godinu programski otvara sa drugom samostalnom izložbom likovnih radova Mare Grbić i suorganizacijom 27. Izbora sportiste Tuzlanskog kantona, koji se održavaju u srijedu 20. januara 2021. godine.\nProfesorica Mara Grbić iz Tuzle, koja se slikarstvom bavi amaterski i kraći vremenski period, u Velikoj galeriji BKC-a će se predstaviti sa više od 50 radova pejsaža, apstrakcije, mrtve prirode i aktova.\nOtvaranje izložbe je u 18.00 sati, a izložba će biti postavljena do 3. februara 2021. godine.\nDva sata kasnije, u 20.00 sati, u Velikoj Sali BKC-a u Tuzli počet će 27. „Izbor sportiste Tuzlanskog kantona“, manifestacija koju uz suorganizaciju JU Bosanski kulturni centar Tuzlanskog kantona i JP Radio televizija Tuzlanskog kantona, organizuje Sportski savez Tuzlanskog kantona.\nU sklopu programa bit će predstavljeni najbolji sportski rezultati u Tuzlanskom kantonu u 2020. godini, a u muzičkom dijelu programa predstavit će se učenici Srednje muzičke škole „Čestmir Mirko Dušek“.\nDogađaj, koji će se zbog velikoj broja narađenih sportista i sportskih radnika i izrečenih mjera Kriznih štabova FBiH i TK održati bez prisustva publike, bit će emitovan u direktnom TV prijenosu u program RTV TK.


SriLankan otvara liniju za Moskvu | Avio Press\nSriLankan otvara liniju za Moskvu\nKompanija SriLankan Airlines planira da otvori liniju između Kolomba (BIA) i Moskve (DME). Letovi ga Domodedovu startuju krajem ovog meseca a na liniji će saobraćati širokotrupni Airbus A330-300 sa 28 mesta u biznis i 269 sedišta u ekonomskoj klasi. Prevoznik sa Šri Lanke će obavljati smo jedan nedeljni let između dva grada a postoji mogućnost da se broj polazaka poveća ukoliko za to bude bilo dovoljno potražnje. Na aerodromu Moskva Domodedovo je prisutno još nekoliko prevoznika iz oneworld alijanse kojoj SriLankan Airlines pripada pa bi putnici sa Šri Lanke imali mogućnost da presedaju na druge linije partnerskih avio-kompanija.\n“Obnavljanje linije koja povezuje Kolombo i Moskvu veza je koja neće samo olakšati putovanja već će biti podsticaj za izgradnju bližih bilateralnih poslovnih veza između dve zemlje. Verujemo da bi povratak u Moskvu otvorio priliku za obe zemlje, a putnici bi mogli da iskuse istorijsko nasleđe naroda Šri Lanke i Rusije,” izjavio je prvi čovek SriLankan-a Ashok Pathirage.\nSriLankan Airlines je prvi put pokrenuo letove za Moskvu 2011. godine i to preko aerodroma Dubai. Linija je već 2013. godine postala direktna ali je svega dve godine kasnije ukinuta. Vezu između Kolomba i Moskve su do pandemije korona virusa održavale ruske avio-kompanije kao što su Aeroflot, AZUR i Royal Flight Airlines. Međutim, ruski nacionalni avio-prevoznik je ukinuo ovu liniju u martu prethodne godine pa su Moskva i Kolombo ostali bez direktne avio-veze.\nEvropa SriLankan Airlines vesti iz avijacije\nDouglas DC-3 nestao u Kolumbiji\nNiš “pao” za 78,7%\nAzija Cathay Pacific samo za vakcinisane


Zvanična Priština tvrdi da se Platforma Srbije o Kosovu nikada neće naći na stolu u Briselu. Analitičari ocjenjuju da ulazimo u etapu kada će Beograd, sa borbe protiv Kosova, preći na borbu za prava Srba unutar Kosova.\nRezolucija o Kosovu usvojena u Skupštini Srbije namijenjena je unutrašnjoj upotrebi, kaže zamjenik premijera Kosova Hajredin Kuči. On naglašava da zahtjev iz Rezolucije o autonomiji srpskih opština neće biti tema dijaloga u Briselu. „Tretiraćemo je samo kao jedan papir namijenjen unutrašnjoj upotrebi. Platforma Srbije nije na stolu za razgovore i neće biti. To je kao kada bi smo mi uradili platformu za Preševo. Oni su to namijenili unutrašnjoj upotrebi i da stave pred svršen čin više međunarodnu zajednicu, nego nas“, kaže Kuči.\nSrpski parlament usvojio Rezoluciju o osnovnim principima za političke razgovore s Prištinom\nRezolucija neće ometati dijalog\nIstovremeno, politički analitičar Ljeon Maljazogu smatra da Rezolucija koju je usvojila Skupštine Srbije neće ometati dijalog Beograda i Prištine, koji se vodi posredstvom Evropske unije u Briselu. Maljazogu za DW kaže da je bilo određenih promjena u tekstu platforme prema kojoj je usvojena Rezolucija o Kosovu i da su te promjene pozitivne.\nPlatforma za Kosovo trebalo bi da bude usvojena na zajedničkoj sjednici Vlade i predsjednika Srbije i da zatim ode na usvajanje u Skupštinu. Da li je to dokument za unutrašnju upotrebu ili nova kosovska politika? (09.01.2013)\nIdeja Beograda da sjever Kosova dobije veliku autonomiju i izvještaj u kojem se navodi da je u Njemačkoj skoro svaka sedma osoba bila ugrožena siromaštvom su neke od tema kojim se bavi njemačka dnevna štampa. (21.12.2012)\n„Za unutrašnje potrebe Srbije ta platforma otvara mogućnosti vlastima u Beogradu da se konstruktivnije uključe u dijalog sa Prištinom. Mislim da će Beograd od ovog trenutka više da se fokusira i da se izbori za prava Srba unutar kosovskih institucija. Ovo je nekako i nova etapa da Beograd konačno odbacuje mogućnost da se bori protiv Kosova, već polako da se izbori za prava Srba unutar Kosova“, kaže Maljazogu.\nKomentarišući dio usvojene Rezolucije u kome se traži autonomija za kosovske Srbe, analitičar Maljazogu ističe da srpske opštine na Kosovu i sada već imaju visok stepen autonomije. Prema njegovim riječima to im pripada i Ustavom Kosova i Ahtisarijevim paketom. Ostaje međutim, kaže Maljazogu, da se kroz dijalog riješi i pitanje srpskih opština na sjeveru Kosova.\n„U principu, Priština je i bila konstruktivna i biće konstruktivna što se tiče mehanizama zaštite Srba na sjeveru i svugdje, ali mislim da nije dobro da se priča o etiketama – da li je to specijalni status, da li je to autonomija, da li je to Ahtisarijev paket. Mislim da međunarodna zajednica ima najbolji metod da se svaka tačka posebno razmatra i onda kad se završi ovaj proces imaćemo željeni nivo zaštite Srba na Kosovu, a kako ćemo to zvati na kraju nije toliko važno“, zaključuje Maljazogu.\nTagovi Kosovo, Srbija, pregovori Beograda i Prištine, dijalog Beograda i Prištine, kosovski Srbi, sjever Kosova


OBAVJEŠTENJE SVIM JLS - Održavanje radionica „PRIMJERI PROJEKATA ZA JLS KOJI SE FINANSIRAJU IZ FONDA 02 - od ideje do realizacije“\nPoštovani, Na osnovu Javnog poziva za dostavljanje projektnih prijedloga za sufinansiranje iz sredstava koja uplaćuju društva za osiguranja i filijale društava za osiguranje iz FBiH kao dio preventive za realizaciju projekata unapređenja bezbjednosti saobraćaja, koji je objavljen u Glasu Srpske dana 22. maja, 2018. godine, pozivamo Vas da uzmete aktivno učešće u radionicama na temu „PRIMJERI PROJEKATA ZA JLS KOJI SE FINANSIRAJU IZ FONDA 02- od ideje do realizacije“.\nPrethodno pomenute radionice organizuje Agencija za bezbjednost saobraćaja u saradnji sa Agencijom za bezbednost saobraćaja Srbije.\nCilj radionica jeste da se zaposleni u jedinicama lokalne samouprave (u daljem tekstu: JLS) upoznaju sa Kriterijumima za dodjelu sredstava JLS i fazama pripreme prijedloga projekata koji će ući u postupak vrednovanja i izbora. Ciljna grupa učesnika radionica su: zaposleni u JLS na poslovima saobraćaja i zaposleni na poslovima pripreme i realizacije budžeta. Preporuka je da bar jedan predstavnik JLS bude iz oblasti saobraćaja i bar jedan iz oblasti pripreme i realizacije budžeta.\nRadionice će se održati na dvije lokacije i to:\nNova zvezdana staza


O studijskom programu | Industrijsko inženjerstvo | Fakultet tehničkih nauka | FTN\nStudijski program osnovnih akademskih studija Industrijskog inženjerstva je prvi ovakav studijski program na Univerzitetima u Srbiji. Studijski program Industrijskog inženjerstva se izučava u okviru naučno-obrazovnog polja „Tehničko-tehnološke nauke“, naučnoj oblasti „Industrijsko inženjerstvo i inženjerski menadžment“.\nZa realizaciju ovih studijskih programa matičan je Departman za industrijsko inženjerstvo i menadžment, Fakulteta tehničkih nauka u Novom Sadu. Industrijsko inženjerstvo se bavi predmetima rada (proizvodima), sredstvima rada (tehnologijama) i ljudima (ljudski resursi) i povezuje proizvodne, energetske i informacione tehnologije, organizacione strukture i upravljačke postupke.\nStudenti koji završe osnovne akademske studije Industrijskog inženjerstva su osposobljeni da prepoznaju, pronalaze i rešavaju probleme u procesima rada u materijalnoj i nematerijalnoj proizvodnji u svim područjima ljudske delatnosti, kao i u sistemima u kojima se ti procesi odvijaju. Znanje i ove oblasti objedinjuje različite inženjerske discipline i poslovne aktivnosti unutar određenog sistema (proizvodnog ili uslužnog) u jednu celinu.\nIndustrijsko inženjerstvo u obrazovnom smislu treba posmatrati kao studijski program nastao kao odgovor na ukazane potrebe iz prakse. Program treba da omogući studentima da u dovoljnoj meri razumeju osnovne principe iz različitih oblasti tehnike, steknu neophodna teoretska znanja kao i da ovladaju konkretnim stručnim znanjima za projektovanje, upravljanje i održavanje savremenih proizvodnih i uslužnih sistema.\nDiplomirani inženjer industrijskog inženjerstva je most između ciljeva menadžmenta i aktivnosti koje treba izvršiti da bi se ti ciljevi postigli.\nStudije „Industrijskog inženjerstva“ su zastupljene na sva četiri stepena akademskih studija - osnovnim akademskim studijama, master akademskim studijama, specijalističkim akademskim i doktorskim akademskim studijama. Pored navedenih, studije „Industrijskog inženjerstva“ organizuju se i kao specijalističke strukovne studije.\nCilj studijskog programa je da se obrazuje stručnjak koji poseduje dovoljno potrebnog znanja iz osnovnih inženjerskih disciplina (matematika, mehanika, ...), iz mašinstva, elektrotehnike, proizvodnih tehnologija, upravljanja sistemima, programiranja i primene savremenih informacionih tehnologija, ali i iz grupe ekonomskih, preduzetničkih i menadžerskih predmeta.\nStudijski program je usaglašen sa savremenim svetskim naučnim tokovima i stanjem struke, a uporediv je sa sličnim programima na inostranim visokoškolskim ustanovama. Studijski program Industrijsko inženjerstvo koncipiran na dati način je celovit i sveobuhvatan i pruža studentima najnovija naučna i stručna znanja iz ove oblasti.\nMaster akademske studije „Industrijsko inženjerstvo“ traju jednu godinu (dva semestra), čijim završetkom studenti stiču 60 ESPB. Studije se završavaju izradom i odbranom master rada, a predstavljaju nastavak odgovarajućih osnovnih akademskih studija.\nAkademski naziv koji se stiče je „Master inženjer industrijskog inženjerstva“. Ishod procesa učenja je osposobljenost za optimizaciju procesa proizvodnje i pružanja usluga. U suštini, kompetencije master inženjera industrijskog inženjerstva omogućavaju istraživanje, otkrivanje i rešavanje problema i kompleksnih procesa i zadataka u sistemu, kombinovanjem osnovnih prirodnih, tehničkih i socio-ekonomskih aspekata znanja, koje se stiče tokom studija. Master inženjer industrijskog inženjerstva integriše ljudske, informacione, materijalne, novčane i tehnološke resurse u cilju optimalne proizvodnje robe ili davanja usluga. Ovaj studijski program stvara inženjera sposobnog da rešava probleme nastale kao posledica komplikovanih i neizvesnih interakcija koje dovode do opadanja performansi sistema.\nNastava je organizovana oko četiri stručne oblasti:\n• Projektovanje, organizacija i upravljanje sistemima (odnosi se na projektovanje, organizaciju upravljanje i optimizaciju proizvodnih i uslužnih sistema);\n• Automatizacija (akcenat se stavlja projektovanje, razvoj i primenu automatizacije u proizvodnim i uslužim preduzećima);\n• Informaciono upravljački i komunikacioni sistemi (naglasak je na informacionoj i komunikacionoj podršci u savremenim preduzećima);\n• Kvalitet i logistika (naglasak stavlja na procese koji obezbeđuju kvalitet proizvodnje i usluga kao i odgovarajuću logističku podršku).\nPored osnovnog akademskog naziva „Master inženjer industrijskog inženjerstva”, u dodatku diplome naglašava se odgovarajuća stručna oblast koja je rezultata izboraodgovarajuće grupe predmeta..\nDoktorske akademske studije realizuju se integrisano sa inženjerskim menadžmentom i naziv tog studijskog programa je „Industrijsko inženjerstvo / Inženjerski menadžment“. Akademski naziv koji se stiče je „Doktor tehničkih nauka u oblasti industrijskog inženjerstva i inženjerskog menadžmenta“. Studije traju tri godine (šest semestara), čijim završetkom studenti stiču 180 ESPB. Studije se završavaju izradom i odbranom doktorske disertacije, a predstavljaju nastavak odgovarajućih master akademskih studija.\nSpecijalističke akademske studije „Industrijsko inženjerstvo“ se realizuju paralelno sa doktorskim studijama, traju dve godine tokom koje student stiče 120 ESPB i naziv „Specijalista inženjer industrijskog inženjerstva“. Ove studije upisuju master inženjeri sa minimalno stečenih 300 ESPB u prethodnom akademskom obrazovanju.\nSpecijalističke strukovne studije se realizuju iz svih studijskih grupa na studijskom programu „Industrijsko inženjerstvo“, traju jednu godinu tokom koje student stiče 60 ESPB. Upisuju se sa minimalno stečenih 180 ESPB u prethodnom strukovnom ili akademskom obrazovanju. Naziv koji se stiče je „Specijalista strukovni inženjer industrijskog inženjerstva“.\nStudenti koji završe studije su osposobljeni za primenu znanja širokog spektra. Mogu da planiraju procese rada proizvodnih i uslužnih sistema, projektuju tehnološke, proizvodne i uslužne sisteme, organizuju i upravljaju proizvodnjom i poslovnim procesima. Takođe, ovladava se najsavremenijim znanjima iz područja informacionih tehnologija, automatizacije, sistema kvaliteta, održavanja i logistike kao sastavnih elemenata proizvodnih i uslužnih sistema, a planom studijskog programa je uspostavljena korelacija između navedenih znanja, što pruža fleksibilnost u izboru zanimanja. Osposobljeni su za optimizaciju poslovnih aktivnosti u smislu efikasnosti i ekonomičnosti sistema u sferi proizvodnje materijalnih (procesnih i hardverskih proizvoda) i nematerijalnih proizvoda (softvera i usluga). Diplomirani inženjeri industrijskog inženjerstva mogu da rade u proizvodnim i uslužnim preduzećima, javnim preduzećima, obrazovnim institucijama, malim i srednjim preduzećima, itd. Poseduju kompetencije, koje im omogućavaju izvršavanje radnih zadataka unutar poslovnih procesa na različitim nivoima i sa različitim stepenom odgovornosti.


Dekoracija u roze, belim i zlatnim tonovima izgledala je bajkovito, a ponosni roditelji priredili su pravu čaroliju za svoju mezimicu.\nSvuda su bili baloni, plišani medvedići, personalozovani detalji, te nema sumnje da su deca, među njima i Anina ćerka iz prvog braka, Lorena, uživala u prelepom ambijentu.\nTrudna pevčaica je blistala u ultra kratkoj haljinici koja je pratila njenu liniju tela, tako da je Anin trudnički stomak bio u prvom planu.\n"Prelepo", "Bajka za princezu", "Srećna porodica, Ana blista", "Nestvarno izgleda svaki detalj", "Ana mačka i po, haljina pun pogodak", "Predivno", "Vau, kako Ana dobro izgleda", neki su od komentara.\nPodsetimo, Ana i Danijel čekaju drugo zajedničko dete, a pevačica iz prvog braka sa Darkom Lazićem ima ćerku Lorenu.\nBONUS VIDEO:KAD CECA NAPRAVI STORY: Svetlana Ražnatović i njena instagram "priča"\nAna Sević Ana Sević trudna pevačica Ana Sević\nNOVOBEOGRADSKI odbor Srpske napredne stranke obaveštava javnost da je danas 24. maja 2022. godine izvršen još jedan napad na naše prostorije.


»Republika«i »Danas« organizovali tribinu o stanju u medijima Srbije posle promene vlasti\nKriza i izneverena ocekivanja\nKoliko su se mediji zaista osposobili da budu respektabilni akter u formiranju demokratske javnosti u Srbiji bilo je pitanje na koje su desetog maja u beogradskom Medija centru pokusali da odgovore ucesnici tribine, koju su organizovale redakcije dnevnih novina Danas i periodicnog lista Republika. Rasprava je potvrdila da ima mnogo razloga za nezadovoljstvo, jer je danas, gotovo dve godine posle promene rezima, javna uloga medija degradirana, kriticka sposobnost za preispitivanje proslosti i sadasnjosti u opadanju, staleske akcije usitnjene i nepovezane a polozaj neregulisan.\nSvi ucesnici u razgovoru slozili su se da je stanje u medijima danas mnogo losije nego sto je bilo ko mogao ocekivati kada se promena vlasti dogodila, izostaje istrazivanje i kriticko preispitivanje, uocljiva je sklonost ka oportunizmu, cak i zavidna kolicina neznanja, ali i sasvim retrogradnih procesa i novog pisanja istorije, kao sto je slucaj sa istorijom cetnickog pokreta i "Ravnogorskom citankom", na primer. Izostaje i analiza uzroka i posledica najnovijih ratnih zbivanja, te se sve cesce u medijima promovisu ultradesnicarske snage, sto je Dusan Simic nazvao stanjem "Vajmarske Srbije". Da bi se takvo stanje prevazislo, konstatovano je, treba velika i sveobuhvatna akcija. Predsednica Nezavisnog udruzenja novinara Srbije Milica Lucic Cavic predlozila je da se odmah zapocne sa radom. Da ce to biti tezak posao niko nije posumnjao, a narocito zato sto su i ovom prilikom razgovoru prisustvovali, pre svega, predstavnici onih medija koji su i u ovom periodu pokazali zavidan stepen otpornosti na razlicite uticaje, a koji ce se ubuduce sve vise manifestovati pre svega kroz sferu finansija. Vlada i Skupstina bi zato morale sto pre da nadju nacina da olaksaju izuzetno tesku materijalnu situaciju u medijima, konstatovao je Dragos Ivanovic, urednik u Republici, jer ukoliko se to ne dogodi, po njegovoj oceni, preti opasnost da kapital koji je na nelegalan nacin stvoren u toku rata preuzme kontrolu. Pored toga i posao oko raspodele frekvencija u elektronskim medijima bi trebalo sto pre zavrsiti, kako bi se ispravile stare nepravde i olaksala ekonomska pozicija ovih glasila. Nazalost, primeceno je, vlast ne zuri sa ovim poslovima i do sada nije ucinila nista sto bi stanje popravilo, a novac se jos uvek nalazi u "istim dzepovima" u kojima je bio i pod Milosevicevom vladavinom.\nDoskorasnja predsednica NUNS-a, u vreme najzesceg pritiska na nezavisne medije, Gordana Susa konstatovala je da opstaje kontinuitet bivseg rezima i mafije, a da je ogromna praznina, koju je proizveo prethodni rezim za trinaest proteklih godina, vidljiva i u kadrovskoj oblasti, pa smo sada u stanju da za "prevrtace" kazemo "hvala bogu da ih ima", jer ne bi imao ko da radi. Nove generacije, stasale u vreme tog rezima, konzervativnije su nego najkonzervativniji predstavnici starijih generacija, konstatovala je i zakljucila da smo "na prapocetku civilnog drustva". Treba odrzavati mogucnosti treninga i komunikacije za mlade novinare kako bi prevazisli problem ksenofobicnosti koji imaju.\nO neznanju i neobrazovanosti, te nedostatku pravih kadrova, govorila je i Svetlana Lukic, sa Radija B92. Da bi se prepoznale i pokrenule neke teme potrebno je znanje i zato je, na primer, lakse govoriti o generalu Nebojsi Pavkovicu, a ne i o civilnoj kontroli vojske. "Sloboda nista ne znaci, ako mi ne mozemo da prepoznamo sta je bitno, sporedno i sta je sloboda na kraju" - konstatovala je.\nDa besparica ozbiljno ugrozava medije potvrdio je i primer "Ravnogorske citanke" koju je pocela da prikazuje Televizija Srbije, a koja je, videlo se u najavi, finansirana od nekih emigrantskih, cetnickih grupacija iz Amerike. Posledica je da se drzavna televizija ukljucila u jedan retrogradni proces - rekao je Aleksandar Nenadovic, novinar i publicista. Naravno, naglasio je, da nedostatak novca nije jedini razlog tome, i dodao da su urednici izuzetno vazan cinilac u slici koju mediji stvaraju. "Bez dobrih urednika nema dobrih novina" - zakljucio je i predlozio da se razgovori vode direktno i unutar redakcija.\n"Kriza se javlja i opstaje i u jednoj politickoj krizi, koja se produbljuje, a mogla bi se nazvati krizom izneverenih ocekivanja" - rekao je Milan Misic, glavni i odgovorni urednik Politike. I on je potvrdio da postoji ogroman nedostatak dobrih kadrova u redakcijama.\nGlavni i odgovorni urednik lista Danas Grujica Spasovic rekao je da je stanje u medijima vrlo tesko i zakljucio kako se cesto dogadja da oni isti lideri koji su se nekada borili da mediji budu slobodni sada zele kontrolu nad njima i bore se za njih. Ali da ima i primera da predstavnici sada vladajucih stranaka medije "pustaju niz vodu" u borbi sa predstavnicima nekadasnjeg rezima, a na primeru slucaja glavnog urednika Kikindskih novina, govorila je Olivija Rusovac.\n"Na vasaru liderske tastine ima mnogo unosnog posla za neke novinare" - rekao je Nebojsa Popov, zakljucujuci da ono sto se i ovom raspravom zelelo postici jeste pomeranje iz takvog stanja ka stvaranju demokratske javnosti, "sto je vise nego tesko". Ipak, ocenio je, nova vlast pokazuje da hoce diskontinuitet sa starim rezimom.\nPred medijima je ozbiljan i tezak posao, a da bi bilo moguce zavrsiti ga na pravi nacin potrebno je i procistiti sopstvene redove, od revizije clanstva u NUNS-u, sto je predlozila Gordana Susa, do donosenja i primene drzavnog zakona o lustraciji, za sta su se zalozili mnogi ucesnici u ovom razgovoru.\nMediji: Iskustvo lustracije «\n» Svakidasnjica: Izbegavanje istine o zlocinu


Počela isplata februarskih penzija | Herceg Televizija Trebinje\nIsplata februarskih penzija počela je danas u Republici Srpskoj, potvrđeno je iz Fonda za penzijsko i invalidsko osiguranje Republike Srpske.\nIsplatom penzije obuhvaćeno je 266.480 korisnika prava, od kojih je 217.274 u Republici Srpskoj, a van Republike 49.206 korisnika prava.\nZa isplatu penzije potrebno je 95,4 miliona KM u neto iznosu, odnosno 96,6 miliona KM u bruto iznosu.\nProsječna penzija iznosi 393,34 KM i čini 43,03 odsto prosječne plate u Republici Srpskoj.\nZa puni staž osiguranja od 40 godina prosječna penzija za februar iznosi 576,95 KM, što čini 63,12 odsto od prosječne plate u Republici.\nIznos najviše penzije za januar u Republici Srpskoj je 2.076,35 KM.\nPrihod po osnovu doprinosa za penzijsko i invalidsko osiguranje u februaru 2020. godine iznosio je 77,11 miliona KM.\nStrukturu korisnika prava za februar čine starosne penzije sa 57,90 odsto, porodične sa 27,89 odsto, invalidske sa 14,11 odsto i ostala prava sa 0,09 odsto.


Филм “Крста над јамом” представљен у Београду | Јадовно 1941. – КУЛТУРА СЈЕЋАЊА\nFilm “Krsta nad jamom” predstavljen u Beogradu\nDatum objave: sreda, 23 maja, 2018\nDokumentarni film “Krsta nad jamom”, autora Dušana Bastašića, o stradanju Srba u Drugom svetskom ratu i izložba fotografija “Tamo gde pravednici počivaju”, autora Nikole Zajca, prikazani su večeras u Centru za kulturu “Vlada Divljan”, a u organizaciji Udruženja građana “Jadovno” i uz podršku Gradske opštine Palilula.\nFoto: Tanjug Video Screenshot\nPrikazivanju izložbe i filma prisustvovao je akademik Matija Bećković koji je poručio da su stradali Srbi u Drugom svetskom ratu “ni krivi ni dužni pobijeni živi”, a da smo ih mi “u miru još jednom ubili kao mrtve”.\n“Ne zna se koji je greh veći, ovih kojih su ih pobili žive ili nas kojih smo ih mrtve držali zabetonirane u jamama”, zapitao se srpski akademik.\nS obzirom da mrtvi “umeju da se ljute”, tako smo, smatra Bećković, doživeli da nas u naše vreme zovu genocidnim narodom.\n“Ako bi nas tako zvali zbog našeg odnosa prema našim pokojnima imali bi potpuno pravo”, konstatovao je Bećković.\nKao što je nekada patrijarh Pavle govorio da na jednoj mapi upišemo sve svetinje koje se nalaze na Kosovu, tako bi valjalo, ističe srpski akademik, napraviti mapu sa jamama “u kojima već 70 godina čekaju naše nevine žrtve da im se smilujemo”.\n“Zbog bratstva i jedinstva mi to nismo činili, a onda smo doživeli da čujemo da tih žrtava nije ni bilo”, rekao je Bećković.\nNada se, kaže, da je došlo vreme da i mi pobrojimo naše žrtve kao Jevreji koji su pobrojali šest miliona svojih žrtava i istakao da je naših bilo polovina od tog broja, a onda ispišemo čitulju “ne toliko zbog njih nego zbog nas”.\nSrpski akademik završio je obraćanje medijima uz reči pesme Jovana Dučića.\n“Radosne pobede heroji nam dadu, ali strašnu pravdu izvojuju mrtvi”.\nBećković: Popisati imena Srba stradalnika\nPrikazan dokumentarni film „Krst nad jamom“\nKrst nad jamom\nDokumentarni film „Krst nad jamom“ 10. maja u Bijeljini\nNPRS – Prikazan dokumentarni film „Krst nad jamom“


ZORANA ARUNOVIĆ OSMI PUT NA FINALU SVETSKOG KUPA – Sportski savez Beograda\nPočetnaVesti naslovnaZORANA ARUNOVIĆ OSMI PUT NA FINALU SVETSKOG KUPA\nSrbiju će na finalnom turniru Svetskog kupa (Nju Delhi, 23. – 30. oktobar) predstavljati šestoro strelaca. Uz pet ranije kvalifikovanih srpskih takmičara na listu učesnika naknadno je uvrštena i Zorana Arunović, koja će se nadmetati malokalibarskim pištoljem. Arunovićeva je posle ovogodišnje serije turnira Svetskog kupa zauzela deveto mesto na rang listi MK pištoljem, bila je prva „ispod crte“ kvalifikovanih takmičarki. Svetska streljačka federacija (ISSF) ju je naknadno pozvala na finale, posle otkazivanja Ukrajinke Olene Kostevič. Poziv je prihvaćen i Streljački savez Srbije je prijavio Arunovićevu za takmičenje u Nju Delhiju.\nZorana će osmu godinu za redom učestvovati na finalu Svetskog kupa. Najveći uspeh postigla je 2015. osvojivši zlato i veliki Kristalni globus vazdušnim pištoljem, dok je 2013. stigla do dva srebra, vazdušnim i MK oružjem. Na finalni turnir ranije su se kvalifikovali Damir Mikec (vazdušni i MK pištolj slobodnog izbora), Andrea Arsović (vazdušna puška), Milutin Stefanović (vazdušna puška), Dimitrije Grgić (MK pištolj slobodnog izbora) i Stevan Pletikosić (MK puška trostav).\nU svakoj disciplini finalnog turnira učestvovaće po osam najboljih na osnovu bodova skupljenih tokom godišnjih turnira, zatim branilac pobedničkog trofeja sa prethodnog finala i aktuelni olimpijski šampion, bez obzira na učinak u sezoni. U olimpijskoj godini sigurni učesnici, uz branioca trofeja, su svi osvajači odličja na OI. Po istom sistemu, u sezoni Svetskog prvenstva svaka medalja na SP obezbeđuje mesto na završnom turniru Svetskog kupa, a godinu dana kasnije šampioni planete se kvalifikuju direktno.\nBoduju se plasmani u finala i rezultati osnovnog dela. Ukoliko strelac na više turnira osvoji bodove u istoj disciplini za rangiranje se računa samo takmičenje na kome je ostvario najbolji učinak. Nema sabiranja bodova sa više turnira. Bodovi strelaca koji se direktno kvalifikuju se ne računaju za plasman na listi.\nArsovićeva u Nju Delhi ide kao branilac Kristalnog globusa za trijumf vazdušnom puškom na prethodnom finalu SK u Bolonji, dok Mikec brani titulu vazdušnim pištoljem, a malokalibarskim se kvalifikovao bronzom na SK u Gabali. Milutin Stefanović se kvalifikovao zlatnom medaljom vazdušnom puškom na SK u Gabali, Dimitrije Grgić zahvaljujući bronzi MK pištoljem na SK u Minhenu, dok je Stevanu Pletikosiću vizu za finale obezbedilo četvrto mesto u Minhenu.\nZorana Arunović je ove sezone najveći uspeh ostvarila vazdušnim pištoljem, kojim je u Mariboru osvojila evropsko zlato i pritom oborila svetski rekord finala, ali beležila je i dobre rezultate i plasmane MK oružjem. Mesto na finalnom turniru obezbedila je šestim mestom na Svetskom kupu u Minhenu. Na centralnom takmičenju u letnoj sezoni, Evropskom prvenstvu MK oružjem osvojila je peto mesto.\nAndrea Arsović i Milutin Stefanović će učestvovati i u takmičenju u miksu vazdušnom puškom. Miksevi su nedavno dobili status olimpijske discipline, pa nisu bili u sistemu kvalifikacija Svetskog kupa. Međutim, održana su dva promotivna takmičenja u miksevima , na Svetskim kupovima u Gabali i Nju Delhiju. ISSF je odlučio da po četiri najbolja para u obe discipline (vazdušna puška i vazdušni pištolj) sa oba turnira pozove na finalni, a tandem Arsović-Mikec je u Gabali osvojio srebro.


RUSIJA OTKRILA CILJEVE ALBANSKIH VLASTI NA KOSOVU: Moskva poziva na hitno povlačenje\n- Veoma smo uznemireni zaoštravanjem situacije u severnim regionima srpske autonomne pokrajine Kosovo... U suštini, radi se o pokušaju lokalnih Albanaca da zauzmu područja pokrajine naseljena Srbima i da tamo uspostave svoju kontrolu. Ove korake smatramo provokacijom čiji je cilj nastavak etničkog čišćenja i istiskivanje Srba sa Kosova - navodi se u saopštenju na sajtu Ministarstva spoljnih poslova.\n- Očekujemo da američki i evropski pokrovitelji Prištine konačno imaju otrežnjujući efekat na svoje štićenike kako bi se izbegao destruktivan scenario koji preti čitavom regionu - dodaje se u saopštenju.\nPolicija samoproglašene republike saopštila je u ponedeljak da vozila sa srpskim registarskim oznakama više neće moći da ulaze na Kosovo, već da na ulazu moraju da se stavljaju privremene kosovske tablice. Stavljanje registarskih tablica u samoproglašenoj republici ne samo da izaziva moralni protest kod Srba, već ih tera i da troše novac na privremene registarske tablice i gube vreme na njihovo postavljanje.\nRusija Amerika Kosovo Srbi na KiM ROSU Jarinje Ministarstvo spoljnih poslova Rusije blokada Jarinja


Autoputevi i brzi vozovi u potpunosti će promeniti način na koji ljudi u Srbiji putuju, kaže resorni ministar\nAutoputevi i brze drumske saobraćajnice, kao i brza pruga kroz Srbiju, grade se kao investicija za budućnost, ističe ministar građevinarstva, saobraćaja i infrastrukture Tomislav Momirović.\n- Mi ove investicije projektujemo za zemlju gde će prosečna plata biti hiljadu evra. Jedan od ciljeva je da vozovi budu popunjeni i ide se ka tome da voz bude prevozno sredstvo za srednju klasu – rekao je Momirović na TV Prva.\nSrbija dobila "mercedes" na pruzi\nMinistar saobraćaja i infrastrukture kaže da je teško opisati kako je Srbija prešla put od železnice, kao simbola propadanja, do prvog brzog voza koji će ići 200 km na sat, a koji je predstavljen juče.\nTaj „Štadlerov“ brzi voz je, kaže ministar, najbolji voz koji postoji u Evropi, "‘mercedes‘ na pruzi". Naveo je da je to voz koji će imati 317 sedišta, dve klase, prvi u našoj zemlji koji je dostupan za osobe sa invalididtetom i koji će omogućiti da se od Beograda do Novog Sada stiže za 30 minuta.\nEvropa se sve više okreće ka prevozu robe železnicom, kako da Srbija na tome zaradi\nObećanje premijerke: Železničarima za plate dodatnih 5,5 miliona evra\nVoziće samo četiri sata: Brzu prugu dobija i pravac Beč – Prag - Berlin\nMinistar je ukazao da će brzi voz potpuno promeniti komunikaciju između dva najveća grada u Srbiji i da će približiti Beograd i Novi Sad.\nMomirović je naveo da se u Srbiji trenutno projektuje i gradi više od 1.200 kilometara autoputeva i brzih saobraćajnica i dodao da je pruga Beograd - Novi Sad deo brze pruge Beograd - Budimpešta. Deonica do Novog Sada biće završena u februaru, a radovi do Novog Sada do Subotice počeće za mesec dana, za šta će biti potrebno 1,2 miliona evra.\nGovoreći o ceni karte na relaciji Beograd - Novi Sad, koja bi trebalo da bude 1.000 dinara, Momirović je rekao da da je cena stvar poslovne politike i da će postojati paketi, tako da će oni koji budu često koristili prugu imati popuste.\nželeznica Železnica Srbije Brze pruge Tomislav Momirović autoputevi


aleksandar mitrovic transfer premijer liga aston vila\nSrpski napadač je postigao 18. pogodak u sezoni u remiju Fulama sa Lutonom (3:3) i tako potvrdio ono što navijači ovog tima govore čitave godine: Ne može Mitar da postigne toliko pogodaka koliko Fulam može da ih primi.\nMitrović je ubedljivo najbolji strelac Čempionšipa, a pokazao je da zna da postigne pogodak i iz nimalo lake situacije. Bio je to korner sa desne strane, delovalo je da neće uspeti da dohvati loptu, a onda je u padu uspeo da je spakuje u mrežu Lutona.\nSasvim dovoljno da se ponovo raspale transfer priče! Kako prenosi "Birmingem mejl" Aston Vila će dati sve od sebe da januara potpiše Srbina. Srpski napadač je na 27 mečeva ove sezone postigao 25 golova (za klub i reprezentaciju) i nema bolje preporuke za klub koji je u 19 kola postigao isti broj golova kao Mitar i koji se nalazi u zoni ispadanja u Premijer ligi.\nUpravo u Srbinu vide šansu da pobegnu konkurentima, a nije poznato koliko će Fulam tražiti novca za taj spas. Ipak, očekuju "kolibari" da od transfera Mitra mogu da dovedu dva ili tri igrača koji bi zadržali šanse Fulama za povratak u evropsku elitu. Dakle, verovatno je očekivati da cena bude veća od 22 miliona funti koliko je koštao Fulam njegov dolazak iz Njukasla.


Saudijskoj princezi ukraden nakit u vrednosti od 800.000 evra - Lux Life luksuzni portal: Moda, Stil, Trendovi, Kolekcije 2019/2020...\nPrijavljena krađa se dogodila u njenom apartmanu ovog čuvenog hotela, a francuska policija vredno radi na rešavanju ovog slučaja. Kako princeza kaže, navedeni komadi nakita ukradeni su u petak poslepodne iz njene sobe, kada je ona bila odsutna. Ona je takođe potvrdila da svoj nakit nije ostavila u sef, kao i da znakova provable nije bilo. Iako je portparol Ritz hotela odbio da komentariše po ovom pitanju, moramo priznati da ovaj događaj mami brojna pitanja o osoblju i bezbednosnim mehanizmima ovog hotela.\nU januaru ove godine, još jedna pljačka je prijavljena u Ritz hotelu, kada su lopovi provalili u pariski hotel i ukrali nakit u vrednosti od preko milion dolara iz izložbenih vitrine. Iako nisu svi članovi ove grupe kradljivaca uhapšeni, kako kaže policija, ukupna vrednost nakita je povraćena.\nAko se sećate, u oktobru pre dve godine, slavna reality zvezda, Kim Kardashian, bila je plen slične pljačke koja se održala na samo deset minuta od slavnog hotela, kada je ostala bez nakita vrednog preko milion dolara.\nIako policija reaguje na svaki mogući način kada se radi o ovakvim situacijama, provalnike, po svemu sudeći, ne možemo zaustaviti.\nPROČITAJTE SLEDEĆI TEKST: Kolekcija Regalia je omaž snažnim ženama\nCASSINA CENA od 1.612 €


Predstavljen prvi broj “Paljanskih novosti” | Palelive.com\nPočetna Novosti Kultura Predstavljen prvi broj “Paljanskih novosti”\nNa Palama je danas predstavljen prvi broj magazina “Paljanske novosti”, u kojima će biti objavljivane informacije od lokalnog značaja.\nGlavni i odgovorni urednik “Paljanskih novosti” Tanja Gavrilović rekla je da je magazin privatni medij komericijalnog karaktera, da će izlaziti jednom mjesečno na 36 strana, biće štampan u 600 primjeraka, a u prodaji će se pojaviti u ponedjeljak, 4. februara.\n“`Paljanske novosti` su nastale kao odraz želje četvoro mladih ljudi da pokrenu medij koji će informisati javnost objektivno i blagovremeno. Želimo da pratimo lokalni život Paljana, udubimo se u sve sfere društvenog života, postanemo glas građana, odraz njihovih želja i pokušamo da zajedno sa njima ostvarimo napredak”, rekla je Gavrilovićeva na konferenciji za novinare.\nOna je dodala da će magazin imati i rubrike posvećene najmlađima i iznenađenje na stranici “Kutak za dječiji trenutak”.\n“Posebno se zahvaljujem Dušanu Grubešiću, koji ima višedecenijsko iskustvo u enigmatici i radi za poznate novine u Srbiji, pa je specijalno za nas uradio skandinavku i sudoku”, objasnila je Gavrilovićeva.\nGrafički dizajner “Paljanskih novosti” Danilo Milidrag rekao je da su inspiraciju za dizajn novina, koji će biti prepoznat kao jedinstven, pronašli u srpskoj tradiciji i kulturi, te da su odlučili da se oslone na ćirilicu, kao osnovno pismo, te srpsku trobojnicu koja krasi svaku stranu.\nOd sljedeće sedmice u funkciji će biti magazin i u elektronskom izdanju, kao portal “Paljanske.ba”, koji će svakodnevno biti ažuriran.\n“Očekujemo da oni budu novina svih građana Pala što je i cilj. Oni će kroz marketing i sve ostale sfere djelovanja nastojati da naprave komercijalnu priču, da budu samoodrživi”, objasnio je Jugović.\nPredsjednik Skupštine opštine Pale Siniša Lasica izjavio je da je ekipa “Paljanskih novosti” krenula u važan projekat, te izrazio želju da magazin postane tradicija i da mu građani pruže podršku.\nPrethodni članakDjеčija prеdstava “Bajka o Zvezdanu”\nNaredni članakVjetar dizao limene krovove\n05/02/2019 5:35 AM\nDali postoji elektronska verzija na koju bi se moglo pretplatiti?


U Malom Zvorniku obeležen 01. mart, Svetski dan civilne zaštite – Opština Mali Zvornik\nU Malom Zvorniku obeležen 01. mart, Svetski dan civilne zaštite\nNavigacija:Početna/Vesti/U Malom Zvorniku obeležen 01. mart, Svetski dan civilne zaštite\nObjavio Opština Mali Zvornik|2018-03-01T15:48:31+02:001 marta, 2018|Vesti|0 komentara\nPovodom obeležavanja 01. marta, Svetskog dana civilne zaštite, u Malom Zvorniku održana je sednica opštinskog Štaba za vanredne situacije, na kojoj je ukazano na značaj pripreme svih segmenata društva za reagovanje u vanrednim situacijama. Tom prilikom prezentovan je način funkcionisanja civilne zaštite u Srbiji i podnet kraći izveštaj o najznačajnijim rezultatima rada u ovoj oblasti u 2017. godini i planovima za 2018. godinu, sa posebnim osvrtom na stanje u Mačvanskom okrugu, kojem Mali Zvornik administrativno pripada.\nPrema izveštaju Odeljenja za vanredne situacije u Šapcu, privredni subjekti sa područja opštine Mali Zvornik najbolje su ocenjeni u inspekcijskim nadzorima vezanim za spremnost lične, uzajamne i kolektivne zaštite, obavljenim na teritoriji Mačvanskog okruga u 2017. godini.\nU okviru 10 redovnih inspekcijskih nadzora privrednih subjekta u Malom Zvorniku registovan je najveći mogući stepen usklađenosti njihovog poslovanja sa Zakonom o vanrednim situacijama i drugim propisima, kojima je regulisana ova oblast u Srbiji, rečeno je na sednici, uz napomenu da će inspekcijskim nadzorom od ove godine biti obuhvaćene i lokalne samouprave, kojima u tekućoj godini predstoji i obaveza formiranja jedinica civilne zaštite opšte namene.\nNovina u funkcionisanju civilne zaštite na teritoriji Mačvanskog upravnog okruga (MUO) je obuka “Osnovi bezbednosti dece”, namenjena osnovcima, koju u školama u saradnji realizuju MUP i Ministarstvo prosvete, nauke i tehnološkog razvoja Republike Srbije, u odeljenjima IV i VI razreda osnovnih škola. Odeljenje za vanredne situacije u Šapcu zastupljeno je u izvođenju tematskih celina ”Zaštita od požara” i “Zaštita od tehničko- tehnoloških nesreća i elementarnih nepogoda. Ukupno je u 2017. godini realizovano 241 predavanje u 30 osnovnih škola na teritoriji MUO.\nČlanovi Opštinskog štaba za vanredne situacije u Malom Zvorniku na kraju današnjeg zasedanja razmotrili su upozorenje Republičkog hidrometeorološkog zavoda, koji je za prva dva dana marta u Srbiji proglasio crveni meteo alarm, zbog očekivanih veoma niskih temperatura vazduha i ledene kiše, koja se očekuje u većini krajeva u zemlji.\nZamenik komandanta Štaba za vanredne situacije opštine Mali Zvornik Miloš Radojčić, koji je predsedavao sednicom, zatražio je od članova Štaba da svako u svom resoru preduzme neophodne mere, radi prevencije od najavljene veoma opasne vremenske pojave.\nCrveni meteo alarm ili „veoma opasna pojava“ je stepen upozorenja koji se odnosi na prognozirane naročito opasne vremenske pojave, takvog intenziteta da mogu prouzrokovati veliku materijalnu štetu i biti veoma opasne po bezbednost ljudi i životinja.\nPrema upozorenju RHMZ-a, ledena kiša/rosulja na širem području može izazvati probleme u saobraćaju i snabdevanju stanovništva životnim namirnicama, toplotnom i električnom energijom (moguća totalna blokada saobraćaja), moguće velike štete na prenosnim sistemima-dalekovodima, povrede pešaka, oštećenje stabala – štete na šumama, drveću u parkovima i individualnom drveću (lomljava grana). Usled taloženja i zaleđivanja moguće su štete i na sistemima električne železnice, žičarama, TV tornjevima i drugim antenskim stubovima.


Vesti online / Vesti / Srbija / Dačić: Jake Srbije treba da se plaše samo srpski neprijatelji\nDačić: Jake Srbije treba da se plaše samo srpski neprijatelji\n"Skup u okviru kampanje "Budućnost Srbije" u Beogradu je poruka za sve u svetu i okruženju da je Srbija jedinstvena i jaka i da niko više ne može da je ucenjuje da prizna nezavisnost Kosova ili ukine Republiku Srpsku", poručio je danas lider Socijalističke partije Srbije i ministar spoljnih poslova Ivica Dačić.\n- Ne pomišljajte da Srbiju možete da ucenjujete, da možda kojim slučajem mislite da je istina da je Srbija slaba, nejedinstvena, pa da zato vršite pritisak da priznamo Kosovo ili da priznamo da se ukine RS. Nema predaje bez obzira na pritiske - rekao je Dačić u obraćanju na skupu ispred Doma Narodne skupštine.\nOn je rekao da taj skup pokazuje da Vučić uživa podršku naroda, da je Srbija stabilna i složna, da želi mir i kompromis, ali i da je jaka da štiti svoje itnerese.\n- Jake Srbije treba da se plaše samo srpski neprijatelji - istakao je lider socijalista i dodao da niko ne treba da se "igra vatrom" jer Srbima više niko ne može da preti i da ih napada.\nDačić je rekao i da je prostor ispred Doma Narodne skupštine mali za sve koji se zalažu za bolju budućnost Srbije.\nMiting ispred Skupštine: Okupljenima se obraća Dodik\nSRBIJA Vukadinović: Miting je propagandna akcija za veličanje kulta Aleksandra Vučića\nSRBIJA Obraćanje predsednika pratili na ulicama, u parkovima, kafeima..\nSRBIJA Gužva u Beogradu, na skup dolaze ljudi iz cele Srbije (VIDEO)\nPetak 19.04.2019. 19:45\nOle Dačiću!A možeš li ih izbrojati na prste.Pa ne možeš.Zato ne prizivaj dja,vola.


Lalatović: Vidi se da se Čukarički trgao\nTrener fudbalera Čukaričkog Nenad Lalatović rekao je posle debitantskog trijumfa na klupi "brđana" da mu je drago što je njegova ekipa pokazala da se "trgla" i dodao da je najbitnije što su osvojena tri boda.\n"Javor je po tabeli bio favorit, ali kako smo mi odigrali u ovom drugom poluvremenu je pokazatelj da se Čukarički trgao. Moram da pohvalim svoje igrače, jer su uradili ono čemu smo težili, a to je da ne padneš kada gubiš. Odigrali smo drugo poluvreme onako kako ja želim da Čukarički igra, a to je da bude agresivan, da ne dozvoli protivniku da dođe do prilike... Oni nisu imali izglednu priliku u drugom delu", rekao je Lalatović.\nČukarički je posle preokreta na svom terenu pobedio Javor sa 2:1 u poslednjoj subotnjoj utakmici 22. kola Superlige Srbije.\n"Mnogo će mojim igračima značiti ova pobeda. Preokrenuti za 45 minuta, postići dva gola, imati još mnogo prilika... To jednostavno znači da ova ekipa ne pada duhom, da ima jaču glavu,. Mnogo će mojim igračima ova pobeda značiti za dalji tok takmičenja, pogotovo za samopouzdanje, jer kada imaš samopouzdanje i kada lošije igraš, možeš da pobediš", rekao je Lalatović.\nOn je dodao da je najbitnije da njegova ekipa osvojila tri boda, iako nije "ušla u utakmicu kako je želela".\n"Sve zasluge za preokret idu igračima. Rekao sam im na poluvremenu da dignu glavu, da uđu još jače, jer sam znao da Javor neće izdržati... Video sam po mojim igračima da možemo da preokrenmo i pobedimo. Jedino mi je žao što nismo iskoristili još neke šanse koje smo imali. Najbitnije je da smo osvojili važna tri boda", rekao je trener "brđana".\nČukarički je poslednjeg dana prelaznog roka pojačao doskorašnji levi bek Partizana Miroslav Bogosavac, za kog je Lalatović ocenio da će biti "pravo pojačanje".\nTrener Javora Srđan Blagojević, koji je debitovao u Superligi Srbije na klupi Javora, ocenio je da je Čukarički zasluženo osvojio tri boda.\n"Zaslužena pobeda Čukaričkog. U prvom (poluvremenu) smo dobro parirali, ali u drugom poluvremenu su oni imali više energije i psihičke stabilnosti u odnosu na nas. Imali smo dosta problema posle prodora po boku s njihove desne strane... Loše smo reagovali na centaršuteve i iz takvih situacija smo primili golove. Ostaje žal što smo ovu utakmicu, na mom debiju u Superligi, završili porazom, ali okrećemo se Spartaku", rekao je Blagojević.\nNemci su vas šokirali, a reakcije Srba na Anin porođaj će vas NASMEJATI DO SUZA (VIDEO)\nRazočarani Lalatović: Javor pobedio u gostima, jedva čekam da odem iz Srbije!\nLalatović: Mudrinskom je možda i karijera ugrožena, ostali smo bez odličnog igrača i čoveka\nIGRAČI ODLAZE, POBEDE SE NIŽU Lalatović: Ja sam i dalje tu, a dokle...\nLalatović: Spartak i mi smo najbolji u plej-autu, igraćemo rasterećeno iako je cilj jasan\nMakron u telefonskom razgovoru poželeo uspeh Rusiji\nMladi Subotičanin fiziku i hemiju uči iz doktorskih radova\nPOPLAVE U HRVATSKOJ Nivo Save kod Jasenovca dostigao ISTORIJSKI REKORD, vrhunac vodenog talasa se TEK OČEKUJE (VIDEO)


Prištinu brine ukljuèivanje velikih sila, "strah od Rusije" - B92.net\nIzvor: Tanjug sreda, 18.09.2019. | 12:25\nKako piše prištinski list "Zeri", poznavaoci politièkih okolnosti smatraju da bi iz konaènog sporazuma mogle da proizaðu privilegije za Srbe, umanjivanje interesa tzv. Kosova i destabilizacija Balkana pod uticajem Rusije.\n"Dijalog izmeðu Kosova i Srbije možda neæe biti završen u formatu u kom je zapoèet pre osam godina. Pored zvaniènog Brisela, neke druge zemlje EU, poput Nemaèke i Francuske, takoðe traže ukljuèivanje u dijalog", piše "Zeri".\nList navodi i da se imenovanje Metjua Palmera za specijalnog izaslanika SAD za zapadni Balkan posmatra kao još jedan pokušaj da se Amerika direktno ukljuèi u proces dijaloga, što bi moglo da podstakne još jedan, "ne baš pozitivan, potez za Kosovo".\n"Ukljuèivanje ovih država u proces dijaloga ne iskljuèuje ambicije Rusije da uèestvuju u dijalogu. Èak se u Srbiji ovo smatra svršenim poslom", zakljuèuje "Zeri".


Sirija prihvatila plan Rusije\nRazrušene zgrade u Alepu\nSirijska vlada je prihvatila ruski predlog da stavi hemijsko oružje pod medjunarodnu kontrolu i kasnije ga uništi kako bi izbegla eventualni američki vojni napad.\nSirijski premijer Vael al-Halki izjavio je da je vlada u Damasku podržala rusku inicijativu kako bi “sprečila prolivanje sirijske krvi”. Britanski premijer Dejvid Kameron izjavio je da će Britanija, Francuska i SAD zajedno podneti Savetu bezbednosti rezoluciju o sirijskom hemijskom oružju. Francuska ističe da predlog rezolucije uključuje pretnju sile kako bi se osiguralo da Damask poštuje dogovor.\nDok se na terenu, u pokrajini Idlib, nastavlju sukobi sirijskih pobunjenika i vlade, sirijski šef diplomatije Valid Al-Moalem izrazio je u Moskvi podršku ruskom planu da se hemijski arsenal Sirije stavi pod medjunarodnu kontrolu.\n“Sirija podržava ruski plan, zbog života sirijskih gradjana, bezbednosti naše zemlje i zato što verujemo u mudrost ruskog liderstva dok pokušava da odvrati američku agresiju na naš narod.”\nProboj u sirijskoj krizi, nastao je na osnovu uzgrednog komentara koji je američki državni sekretar Džon Keri juče izrekao u Londonu, da bi SAD odustale od vojne akcije ako Sirija preda kompletno hemijsko oružje medjunarodnoj zajednici. Uprkos sirijskom pristanku, Keri je danas poručio da pretnja silom protiv Sirije i dalje postoji. Državni sekretar koji je u Predstavničkom domu svedočio pred Odborom za oružane snage rekao je da plan na koji je pristao Damask ne sme da bude taktika odlaganja.\n“Mi smo to jasno stavili na znanje, u nekoliko razgovora sa ruskim ministrom spoljnih poslova Lavrovom, da ovo ne može da bude proces, odlaganja, izbegavanja i da mora da bude stvaran – da bude opipljiv i izmerljiv, što je izuzetno teško.\nRuski ministar spoljnih poslova Sergej Lavrov saopštio je da ruski zvaničnici rade sa Sirijom na pripremi “detaljnog plana akcije.” On je dodao da će Rusija zatim raditi na finalizaciji tog plana sa generalnim sekretarom UN Ban Ki Munom i Organizacijom za zabranu hemijskog oružja. Lavrov je medjutim istakao da taj plan ne znači da se više neće istraživati ko stoji iza hemijskog napada 21. avgusta.\nIran, Kina i Arapska liga pozdravili su ruski plan. Medjutim, nezadovoljan kolebanjem Zapada, glavni sirijski opozicioni blok, Sirijska nacionalna koalicija, odbacio je ideju kao “beznačajnu meru koja će Asadu dati odrešene ruke da nastavi borbu koristeći konvencionalno oružje.” Pobunjenici koji se protive stranoj intervenciji optužili su predsednika Obamu da igra političke igre.\n"Mi revolucionari ne prolivamo krv zbog bilo kakve političke koristi. SAD mogu da izvrše udar, ako to urade, ti napadi će biti deo političke šarade. Ako ne napadnu, to će takodje biti deo političke šarade”, izjavio je Bašir Jahja, član Slobodne sirijske armije.\nNa ulicama Damaska gradjani su izražavali anti-američko raspoloženje.\n“Obama je sada razotkriven, i ovo će biti njegov jedini izlaz iz ovog problema. Ali neće se usuditi da napadne Siriju.”\n“On sad traži izlaz. On veruje da podržava demokratiju na Bliskom istoku i celom svetu, ali ništa od toga nije tačno.”\nZa to vreme, šef francuske diplomatije Loran Fabijis poručio je da se Francuska zalaže za rezoluciju Saveta bezbednsoti UN kojom bi se osudio hemijski napad 21. avgusta i pozvalo da odgovorni budu kažnjeni pred Medjunarodnim krivičnim sudom.\n“Na osnovu prihvatanja tih tačnih uslova sudićemo o kredibilitetu namera koje su juče izražene. Sirijski narod je suviše propatio. Nećemo pristati na taktike odugovlačenja, i zato tražimo neposredne rezultate.”\nMedjutim, Rusija je poručila Francuskoj da je takav predlog rezolucije za Moskvu neprihvatljiv i da će Moskva podneti sopstveni predlog kojim se dozvoljava samo političko i diplomatsko rešenje.\nU Vašingtonu, Bela kuća i dvostranačka grupa senatora počeli su izradu alternativne kongresne rezolucije kojom bi se UN pružilo vreme da preuzmu kontrolu nad sirijskim arsenalom oružja zabranjenog medjunarodnim konvencijama. Podrška vojnoj akciji u Kongresu sve više opada, pa je tako lider senatskih republikanaca Mič Mekonel danas saopštio da bi glasao protiv plana Bele kuće o vojnoj intervenciji protiv Sirije.


Mogu li „počišćeni“ pronaći način da prežive - Sputnjik Srbija\n14:13 26 Februar 2021\n12:15 20.03.2018 (osveženo 12:32 20.03.2018) Preuzmite kraći link\nNosilac liste „Beograd odlučuje — ljudi pobeđuju“ Dragan Đilas nedavno je napisao proglas od 13 tačaka o ujedinjenju svih opozicionih demokratskih snaga u Savez za Srbiju, gde je planirano spajanje opozicije na ravnopravnim osnovama, uz zamrzavanje stranačkih interesa, ali i formiranje, posle promene vlasti, Vlade nacionalnog spasa, koju bi činili nestranački i stručni ljudi.\nPrema mišljenju novinara Zorana Panovića Đilas je svestan dveju stvari. Prva, da je posle beogradskih izbora na osnovu rezultata neformalno lider opozicije i druga, da je opoziciona scena prilično usitnjena, rasuta, opterećena raznim liderskim sujetama, animozitetima, frakcionaškim iz prošlih vremena, pa je predložio nešto što je u ovom trenutku jedino možda i moguće, a to je da se pravi neki najširi savez koji neće negirati postojanje svega toga.\n„Jednostavno, ovde se pokazalo da ljudi alergijski reaguju na mogućnost da se neke partije ukinu i da se sjedine u neke veće partije koje su programski bliske. Naravno, korektno je da Đilas ne nameće sebe kao lidera, a sa druge strane je, koliko se vidi, odustao od pravljenja svoje partije, još jedne u nizu, pošto je verovatno svestan da ovi drugi ne žele da ukinu svoje partije i da se njemu priključe“, precizira svoje stanovište Panović za Sputnjik.\nZbog svega toga je Đilas napravio široki manevar, koji, smatra Panović, daje dovoljno prostora da dođe do nekog frontovskog organizovanja, jer očigledno drugog tipa organizovanja ne može biti.\n„Interesantno je da bi ta Đilasova ideja bila dovoljno dobra, dovoljno široka da njoj mogu da se pridruže i partije koje nisu primarno proevropske, u smislu da zameraju mnogo Evropi zbog Kosova, ali bi bile spremne da se bore za demokratiju u Srbiji, za koju smatraju da je ugrožena pod Vučićevom vlašću, tako da je to jedan dobar pristup za sada u ovakvim okolnostima“, napominje Panović.\nProglas od 13 tačaka, prema Panovićevom tumačenju, više predstavljaju neki operativni model i tehnike, nego neke visokoparne moralne principe i neke moralne inspekcije.\nDEPOS, SZP, DOS\nNije sporno da je ideja koju je izneo Đilas već viđena u prošlosti, podseća Ivo Čolović iz Cesida. Kada, kako kaže, imamo dominantnu političku opciju u Srbiji, kao što je nekad bio SPS, a kao što je to sad SNS, pokazuje se kao neophodno imati adekvatnu opoziciju, odnosno opoziciju koja bi bila ujedinjena oko jednog cilja, a to je zbacivanje te političke partije sa vlasti.\n„Tako da ta ideja na neki način i nije značajno nova i umnogome podseća na ono što smo videli početkom dvehiljaditih sa DOS-om. Prosto, to je neka ideja koja u ovom momentu, kad pogledate političku scenu poprilično i odgovara onome što je bilo početkom dvehiljaditih, sa opet jednom dominantnom političkom partijom i jednom dominantnom ličnošću koja je tada obeležila političku scenu“, napominje Čolović.\nJedini način koji je videla tadašnja opozicija, navodi dalje on, a najverovatnije i ova danas, jeste da se ujedini oko tog jednog cilja, a to je da se prosto adekvatno suprotstavi na nekim narednim izborima snazi SNS-a.\n„Kako sad izgleda situacija, možemo da vidimo da većina političkih partija koje u ovom momentu deluju iz opozicionih redova praktično ne postoje što se tiče neke infrastrukture na terenu, posebno van Beograda. Takva je slična situacija i u koaliciji koja je okupljena oko Đilasa, gde njegova dva ključna partnera nisu samostalno praktično ni uspeli da formiraju političke partije u nekom periodu koji je trajao godinu dana i gde su se na kraju utopili u koaliciju oko Đilasa, jer su prosto bili u prilično lošoj situaciji pred same beogradske izbore i to im je bio jedini način da koliko-toliko povrate one glasove koje su osvojili na predsedničkim izborima 2017. godine“, tumači Čović za Sputnjik.\nSituacija na opozicionoj sceni je, da kad se pogledaju neki modeli organizovanja opozicije u prošlosti, prema Panovićevom mišljenju, jeste ono što predlaže Đilas najbliže nekadašnjem DEPOS-u.\n„To zovem DEPOS 3, pošto imamo DEPOS 1 i DEPOS 2, jer je jednostavno Savez za promene bio loš model i format. Kao što je i DOS neprihvatljiv za sadašnju situaciju u smislu formata, pre svega, jer je DEPOS kao format imao tu mogućnost da uključi partije, ali i te razne intelektualce i pokrete kojih i danas ima koji čas podržavaju ovoga, čas onoga. I imamo jednu veliku modu takozvanih pokreta“, konstatuje Panović.\nUpravo bi taj demokratski pokret Srbije mogao u sve to da ubaci i nezavisne intelektualce, koji su, podseća Panović, 1992, kad je pravljen prvi DEPOS, ispali velika smetnja, jer je došlo do velike kolizije između njih i partija, a sad bi na neki način mogli tu da se situiraju i čak da se preformatiraju u tu Đilasovu ideju o nekoj vrsti prelazne vlade, koja bi pre svega bila ekspertska.\nKo ne uđe u savez, sâm se ubio\n„Svako ko lako odbije učešće u tom savezu, može mu se desiti ono što se desilo Demokratskoj stranci na ovim beogradskim izborima. Ne moramo ići tako daleko sa SPO-om i dvehiljaditom da pogledamo šta može da se desi onim političkim opcijama koje ne prihvate tu široku koaliciju“, ističe Ivo Čolović.\nČinjenica je da te političke partije nemaju ni mnogo izbora, dodaje on, jer bez koalicija verovatno nemaju budućnost i mislim da su toga svesni i njihovi lideri, jer ako pogledate realno, malo koja politička opcija bi prešla cenzus, ukoliko bi samostalno izašla na izbore.\n„U ovom momentu nijedna politička partija ne može da garantuje da će na nekim narednim parlamentarnim izborima preći cenzus, osim SNS-a i verovatno SPS-a. Ne znam šta će se dalje dešavati sa koalicijom ’Dosta je bilo‘ i Dveri, koji su imali pristojnu priliku da od Šešelja preuzmu jedan deo birača desnice i da malo ojačaju svoju poziciju“, podvlači Čolović.\nToga su svesni i lideri pored svih njihovih sujeta, a to se, podseća Čolović, videlo i u prošlosti. Jer, sujete se vrlo lako zaborave kad je u pitanju opstanak na političkoj sceni, a da se kasnije ukoliko se napravi neki rezultat one razbuktaju kad krene raspodela tog političkog plena.\nIdeja Dragana Đilasa je, rezonuje Čolović, dosta zrela, ali on mora da bude svestan da, ukoliko želi da izađe na neke parlamentarne izbore i da bude ozbiljna konkurencija SNS-u, mora da ojača odbore po unutrašnjosti.\n„To je nemoguće uraditi sa potpuno novom političkom partijom, a izbori mogu da se dese već u narednoj godini, pa Đilas zbog toga poziva na ujedinjenje, jer je svestan da svaka od stranaka, ma koliko male bile, ima neke svoje regione u kojima može biti jača ili slabija. Ali svakako ima nekog čoveka na terenu, a svaki čovek na terenu je izuzetno značajan za opoziciju“, sugeriše Čolović.\nS druge strane, Panović smatra da je partijska infrastruktura neka vrsta mita i da postoji nešto što je ipak moderniji vid politike, a to je da stranke ad hok kampanjom i motivacijom mogu na neki način da kompenzuju neku tradicionalnu organizaciju u smislu infrastrukture.\n„Mislim da bi u tom nekom, hajde da kažemo, kombinovanom makronovsko-talijanskom modelu, Đilas mogao da kompenzuje to što nema partiju. A njegovih ljudi bi sigurno bilo svuda i na neki način, time što ne bi naglašavao da je on formalni lider opozicije, imao bi tu težinu faktičkog lidera“, zaključuje Panović.\nTri razloga za političku bitku u Srbiji — drugačiju nego ikada pre\npokreti, Đilas, SNS, stranke, SPS, DS, opozicija, Srbija\n13:58 Saradnja ministarstava odbrane Srbije i Crne Gore


21-01-2021 20:47 Svet Planeta\nNakon ovog događaja, čini se da Bil Gejts neće više biti najveći finansijer SZO\nTedros Gebrejesus (foto: Jutjub)\nPredsednik SAD DŽo Bajden je u potpisanim izvršnim naredbama ukinuo i odluku njegovog prethodnika Donalda Trumpa koja se odnosi na izlazak ove zemlje iz Svetske zdravstvene organizacije (SZO).\nStručnjak za zarazne bolesti SAD Entoni Fauči potvrdio je tu informaciju navodeći da će ova država i dalje biti članica ove organizacije za čiji rad će izdvajati potrebna finansijska sredstva.\n"Pod vođstvom Bajdenove administracije, SAD će se takođe pridružiti multilateralnim naporima kako bi se osigurale vakcine i tretmani protiv koronavirusa za siromašnije zemlje", naglasio je Fauči.\nOvu vest je srdačno pozdravio čelnik SZO Tedros Adhanom Gebrejesus navodeći da je "SZO porodica svih nacija te da im je drago što SAD ostaje u njoj".\nTramp je prošle godine najavio povlačenje SAD-a iz SZO usred pandemije navodeći da ona ne rukovodi adekvatno pandemijom te da se nalazi na strani Kine.\nBajden je, s druge strane, naveo da je jedan od njegovih glavnih prioriteta suzbijanje pandemije koja je dosad u ovoj državi odnela više od 400.000 ljudskih života što je daleko najveći broj u svetu, piše CNN.\nA vakcine ne rade, na hiljade Izraelaca se razbolelo nakon što su je primili, opširnije OVDE.


Kadeti Srbije sjajni protiv Makedonije! - Sportske.net\nKadeti Srbije sjajni protiv Makedonije!\nReprezentacija Srbije ostvarila je prvu pobedu u kvalifikacijama za Evropsko prvenstvo pošto smo na turniru u Raveni savladali Makedoniju sa ubedljivih 3:1.\nKadeti kreću u pohod na Evropsko prvenstvoNeka se spreme Norvežani, ''Orlići'' pojačani iz A selekcije!Ugovorena poseta - Predsednik UEFA stiže u SrbijuRajković: "Bod u Velsu bi nam mnogo značio"Humska će dočekati Norvežane!\nU meču reprezentacija do 17 godina reprezentacija Srbije je u kvalifikacijama za Evropsko prvenstvo bila bolja od reprezentacije Makedonije sa 3:1.\nNaš tim je brzo stigao do prednosti, Gavrić je doveo naš tim do vođstva, da bi u drugom poluvremenu sjajni Filip Stuparević rešio pitanje pobednika sa dva gola, u 55. i 69. minutu.\nDo kraja su gosti uspeli u poslednjem, 80. minutu da stignu do utešnog pogotka preko Fazlanagića.\nBio je ovo prvi meč kvalifikacija za Evropsko prvenstvo koje se igra u maju sledeće godine u Hrvatskoj.\nPored Makedonije, u grupi na turniru u Raveni sa našom reprezentacijom se nalaze Albanija i Italija, a dve najbolje ekipe iz svake grupe će se plasirati u narednu fazu kvalifikacija, baš kao i četiri najbolje trećeplasirane ekipe.


Rukometašice Naise na Junior bez opuštanja (VIDEO) - Sportske vesti\n22 Feb, 2018 by South Media\nRukometašice Naise pripremaju se da “overe“ pobedu protiv Bekamenta u gostima. Protivnik narednog vikenda je ekipa Juniora iz Beograda koja je u proteklom periodu itekako zadala muke Nišlijkama. Zbog toga trener Naise Svetislav Jovanović poziva na mobilnost i neće eksperimentisati sa kombinovanjem tima bez obzira na zgusnut raspored i pre i posle utakmice sa Juniorom.\nNaisa ni u utakmici sa Juniorom neće biti kompletna, jer Katarina Tanasković ponovo zbog povrede neće biti u timu. Pored nje još ima „rovitih“ igračica, ali je mišljenje Milene Milojević da njene saigračice koje budu igrale imaju kvalitet da utakmicu reše u svoju korist.\nI Milena Milojević i Andrijana Tatar podižu polako formu i pružaju sve bolje partije na mestu pivota, a osetniji učinak očekuje se i od mladeTeodore Petković, koja će u duelu sa beograđankama dobiti pristojnu minutažu.\nUtakmica sa Juniorom igra se u subotu 24. februara od 18,30 sati , a ulaz je slobodan.\nSvi na sneg – Kopaonik (VIDEO)\nSvima koji su ovog vikenda odlučili da se priključe akciji „Svi na sneg“ Saveza za rekreativni sport Niša, i upuste


Otvorena prva atletska sala u općini Novi Grad – Fokus.ba\nSpecijalizirana atletska sala posjeduje dvije savremeno opremljene sale za profesionalni i rekreativni trening sa 50 metara dugom atletskom stazom, moderno opremljene svlačionice\nGlavni grad Bosne i Hercegovine dobio je danas prvu atletsku salu, izgrađenu u Centru „Safet Zajko“ u Općini Novi Grad, koja je , ujedno, dala podršku ovom projektu.\nPonos što svjedoče otvaranju specijalizirane atletske sale koja je dio realizacije projekta podržanog u sklopu YEP- Inkubatora poslovnih ideja, iskazali su i predstavnici projekta, dodavši da je ovo samo jedna od 32 lokalne zajedednice sa kojima se kroz YEP radilo na podršci i razvoju poduzetništva u Bosni i Hercegovini.\n„Nama je bio cilj da ovo podržimo kao jedan poduzetnički projekt sa održivim poslovnim modelom, ali istovremeno da omogućimo onima koji nisu u prilici, a koji imaju potrebu za fizičkom aktivnšću omogućimo korištenje ove sale. Štićenici SOS dječijeg sela i drugih udruženja imaju priliku besplatno koristit usluge AK „Novi Grad“, i to je samo dio onoga što planiramo uraditi za poboljšanje kvalitete života u BIH“, kazala je Mirela Omerović, odsjek za poduzetništvo na projektu zaposljavanja mladih YEP, koja je uputila zahvale načelniku i predstavnicima Općine Novi Grad Sarajevo, te JP “Lokom” što su prepoznali značaj realizacije ovog projekta.\nSpecijalizirana atletska sala posjeduje dvije savremeno opremljene sale za profesionalni i rekreativni trening sa 50 metara dugom atletskom stazom, moderno opremljene svlačionice, a ukupna investicija rekonstrukcije i opremanja prostora iznosila je 150.000 KM.\n#općina novi grad#semir efendić


Osnivač Fejsbuka Mark Zakerberg odbacio tvrdnje uzbunjivačice\nOsnivač Fejsbuka Mark Zakerberg, odbacio je tvrdnje nekadašnje uposlenice, sada uzbunjivačice Frensis Hogen, koja je u medijima i pred američkim Kongresom kritikovala rad ove kompanije, navodeći da profit stavljaju iznad interesa korisnika.\nFoto: jdlasica (cc)\n„Siguran sam da je mnogima od vas teško palo nedavno svedočenje jer jednostavno ne odražava kompaniju koju poznajemo. Brinemo o pitanjima poput bezbednosti, blagostanja i mentalnog zdravlja. Teško je gledati medijsko izveštavanje koje pogrešno predstavlja naš rad i naše motive. Najosnovnije, mislim da većina nas jednostavno ne prepoznaje lažnu sliku kompanije koja se prikazana“, naveo je Zakenberg u svojoj poruci.\nZakerberg, koji je zbog nedavnog pada društvenih mreža kompanije Fejsbuk izgubio oko sedam milijardi dolara, ističe da tvrdnje koje je iznela Hogen nemaju smisla.\n“Ako nam nije stalo do borbe protiv štetnih sadržaja, zašto bismo onda zaposlili toliko više ljudi posvećenih ovoj temi od bilo koje druge kompanije- čak i veće od nas? Ako smo želeli da sakrijemo svoje rezultate, zašto bismo uspostavili vodeći standard u industriji za transparentnost i izveštavanje o onome što radimo? I ako su društveni mediji bili odgovorni za polarizaciju društva, kao što neki ljudi tvrde, zašto onda vidimo da se polarizacija povećava u Sjedinjenim Državama, dok ona ostaje ista ili opada u mnogim zemljama sa jednako velikom upotrebom društvenih medija širom sveta“, upitao je Zakerberg.\nZakerberg je na svom Fejsbuk profilu objavio pismo koje je prethodno poslao radnicima kompanije Fejsbuk, u kojem saopštava da je u pitanju je najgori prekid koji je kompanija imala godinama unazad.\n„Proveli smo protekla 24 sata razmatrajući kako možemo da ojačamo naše sisteme protiv ove vrste neuspeha. Ovo je, takođe, bio podsetnik na to koliko je naš rad važan ljudima. Duboka zabrinutost zbog prekida nije zbog broja ljudi koji prelaze na konkurentne usluge ili koliko novca gubimo, već šta to znači za ljude koji se oslanjaju na naše usluge da komuniciraju sa voljenima, vode svoje poslovanje ili podržavaju svoje zajednice“, istakao je Zakerberg.\nFejsbuk se u poslednje vreme suočava sa brojnim optužbama, međutim, ono što je najviše pogodilo Zakerberga, kako kaže, jesu tvrdnje da radi na štetu dece.<\n„Zarađujemo od oglasa, a oglašivači nam neprestano govore da ne žele svoje oglase pored štetnog ili ljutog sadržaja. I ne poznajem nijednu tehnološku kompaniju koja namerava da proizvodi proizvode koji ljude ljute ili ih čine tužnim. Moralni, poslovni i proizvodni podsticaji ukazuju na suprotan smer. Ali, od svega objavljenog, posebno sam fokusiran na pitanja o našem radu sa decom. Proveo sam mnogo vremena razmišljajući o iskustavima koja želim da moja deca i drugi imaju na mreži, i veoma mi je važno da sve što izgradimo bude bezbedno i dobro za decu“, naveo je Zakerberg.\nUzbunjivačica Frensis Hogen, odgovorna za to što su u javnost procurele iznenađujuće informacije o toj kompaniji, u svedočenju pred američkim Kongresom oštro je kritikovala kompaniju, navodeći da njeni sajtovi i aplikacije „nanose štetu deci, unose podele i slabe našu demokratiju“.\nHogen (37), bivša menadžerka u Fejsbuku, rekla je da rukovodioci firme „znaju kako da učine Fejsbuk i Instagram bezbednijim, ali ne žele da preduzmu neophodne korake zato što brinu o svojim astronomskim profitima više nego o ljudima“, piše Bi bi si.\nPoručila je senatorima da Kongres treba da uspostavi nadzor. Republikanci i demokrate u Kongresu SAD složili su se da su u kompaniji neophodne promene, što je redak slučaj da se slože ove dve političke partije.\nS. B. – J. S.\nFejsbuk Mark Zakerberg Uzbunjivači\n← Kongresmeni optužuju Zakerberga da mu je cilj profit, a on – na jedrenju\nJournalists’ profiles must be restored on LinkedIn’s China site, CPJ says →


BISER DUBAIJA - Lux Life luksuzni portal: Moda, Stil, Trendovi, Kolekcije 2014...\nDubai veoma brzo postaje jedan od najimpresivnijih gradova u svetu...\nSvaki neverovatni projekat u ovom gradu savršeno se uklapa, a najnoviji će biti fenomenalni podvodni park sa tematikom Atlantide. Biser Dubaija, kako se ovaj novi projekat zove, biće delo ljudi koji su bili zaduženi za popularne blokbastere poput Avatara i Pirata sa Kariba, tako da već sada znate da će biti jednostavno očaravajući. Razvijen u masivnoj skali, ovaj park biće najveći održivi lokalitet za podvodni turizam u svetu, a prostiraće se na pet hektara prostora.\nReef Worlds, brend iz Los Anđelesa koji se bavi razvojem podvodnih projekata će zapravo konstruisati veštački greben u plitkim vodama, odnosno veštački arhipelag koji će biti replika mape sveta. Iako datum otvaranja ovog podvodnog čuda još uvek nije zvanično objavljen, znamo da će sigurno biti otvoren u planiranom vremenu kao i svi ostali projekti iz Dubaija, a sigurni smo da će biti neverovatan.\nPROČITAJTE SLEDEĆI TEKST: CHRISTIAN LACROIX - aksesoari za mobilne telefone


Žandarmi osudjeni na uslovne kazne za napad tokom Parade ponosa 2014.\nizvor: agencije foto: 08.12.2017.\nViši sud u Beogradu osudio je danas šestoricu pripadnika Žandarmerije na šestomesečne uslovne kazne zatvora, sa rokom provere od dve godine, zbog napada na braću predsednika Srbije i gradonačelnika Beograda Andreja Vučića i Predraga Malog tokom Parade ponosa 2014. godine.\nJedan žandarm je osudjen na osam meseci zatvora, uslovno na tri godine, dok je osmi pripadnik Žandarmerije oslobodjen odgovornosti.\nNa šest meseci zatvora, uslovno na dve godine, osudjeni su Predrag Mitrović, Slavko Stojanović, Dalibor Djordjević, Zlatko Gigić, Boban Lekić, Mitar Milosavljević. Na osam meseci uslovno osudjen je Dragan Savić, dok je Rade Matić oslobodjen.\nTužilaštvo je za sedmoricu optuženih zatražilo po dve godine zatvora, a za jednog 12 meseci, dok su pravni zastupnici žandarma smatrali da bi jedino pravična bila oslobadjajuća presuda.\nTokom sudjenja koje je počelo još 30. aprila 2015, žandarmi su tvrdili da su 28. septembra 2014. postupili po zakonu, i da nisu počinili krivična dela napada, i zlostavljanja i mučenja, koja im se stavljaju na teret.\nPredsedavajuća sudskog veća sudija Snežana Aleksić je, obrazlažući presudu, navela da je presuda doneta jer je sud poverovao svedočenjima neposrednih očevidaca, kao i na osnovu snimka televizije N1 sa mesta dogadjaja.\nOna je dodala da je sud odbacio izjave optuženih da su bili napadnuti i da su se branili.\nAleksić je navela i da su izjave svedoka odbrane bile kontradiktorne i da su kako je rekla bile usmerene ka tome da optuženima olakšaju položaj.\nNavela je i da je sud privatio u potpunosti svedočenjenje sudskog veštaka Branimira Aleksandrića o stepenu povreda oštećenih, a kojim je, kako je rekla potvrdio iskaze oštećenih.\nVeštak je, na osnovu sudske medicine, svedočio o povredama Andreja Vučića, Predraga Maloga i dvojice pripadnika vojne policije Saše Stankovića i Saše Jovanovića.\nAleksićeva je navela i da Vučić i Mali, kako je sud utvrdio , nisu napali žandarme i da je Mali pokuša da izvadi ličnu karti i da se legitimiše.\nNavela je i da im je Vučić rekao da ne želi probleme i da ide kod roditelja a da su dvojica pripadnika vojne policije rekla žandarmima da su kolege.\nAdvokat :Relativno smo zadovoljni presudom, ipak ćemo se žaliti\nJedan od pravnih zastupnika pripadnika Žandarmerije advokat Vladimir Vučinić izjavio je danas da je odbrana relativno zadovoljna uslovnim presudama njihovim klijentima zbog napada na braću premijera Srbije i gradonačelnika Beograda i dvojicu vojnih policajaca na Paradi ponosa 2014. godine, ali da će se ipak žaliti na deo presude.\nNakon izricanja presude, Vučinić je novinarima ispred zgrade Višeg suda u Beogradu rekao da će se odbrana žaliti na deo koji se odnosi na krivicu a da veruje da će tužilac uložiti žalbu na izrečene sankcije.\nVučinić je napomenuo da je sud prihvatio deo odbrane tako da su žandarmi osudjeni za zlostavljanje i mučenje a jedan od njih i za napad na vojno lice.\nAdvokat je dodao i da je sud ublažio kazne, ceneći korektno držanje žandarma tokom sudskog procesa, kao i to što se radi o do sada neosudjivanim osobama, od koji su neki i nagradjivani.\n"Relativno smo zadovoljni kaznama. U dogovoru sa kolegama videću kako ćemo se postaviti dalje a žalićemo se na deo koji se odnosi na krivicu", rekao je on.\nIstraživanje: 51 odsto gradjana podržava demokratiju, politiku čvrste ruke 44 odsto\nŠefovi diplomatija: Pozitivan razvoj odnosa Srbije, Turske i BiH\nBramerc: Haški tribunal nije postigao pomirenje u bivšoj Jugoslavji\nIzetbegović prekinuo Čovića i Vučića da pojasni stav BiH/Vučić: Ovako vam izgleda sve\nEU otvara još dva poglavlja sa Srbijom\nU Srbiji i dalje krupni izazovi za slobodu medija i izražavanja\nEK: Srbija kasni sa uspostavljanjem efikasnog pravosudnog sistema\nAmbasador Nemačke: Sporazum o odnosima s Prištinom je uslov od 2014. godine\nHaški tribunal: Na marginama tuđe istorije\nDačić: Ako idemo sami na izbore, kandidat Antić\nAtlantski savet: Nužno istorijsko približavanje SAD i Srbije\nBrnabić: Početak rekonstrukcije pruge Beograd-Budimpešta istorijski dan za Srbiju\nMeta: Činjenica da sam u Medveđi – dokaz da je Srbija otvorena zemlja\nSamit Kine i zemalja Centralne i Istočne Evrope\nVučić uz brojne zvaničnike posetio muzej Luvr Abu Dabi\nJanković ostaje na čelu PSG, novi članovi Predsedništva\nSrbija već izabrala u kom bloku želi da bude/Moskva se ne protivi proširenju EU


TotalCar.rs » Dačić: Manje žrtava na putevima\nOd početka primene novog Zakona o bezbednosti u saobraćaju u Srbiji, broj saobraćajnih nezgoda smanjio se za 17.141, a broj poginulih za 19 odsto.\nMinistar unutrašnjih poslova Ivica Dačić je rekao da je strožim zakonom spasen veliki broj života građana Srbije.\nPrema njegovim rečima, od posebne važnosti su i stalne akcije edukovanja dece, a u Srbiji zaštita mališana, učesnika u saobraćaju, stavljena je na prvo mesto.\n“Od decembra 2009. godine, kada je počeo da se primenjuje novi zakon, broj povređenih smanjen je za više od 10 odsto, a isto toliko i broj najtežih saobraćajnih nezgoda”, rekao je Dačić na otvaranju međunarodnog skupa “Dekada akcije bezbednosti na putevima u UNECE regionu”.\nU poslednjih 20 godina u saobraćajnim nesrećama u Srbiji poginulo je oko 20.000 ljudi, ili u proseku 1.000 godišnje, što je gotovo broj stanovnika jednog naseljenog mesta, rekao je on.\nDačić je ukazao i na važnost razmene iskustava srpske saobraćajne policije sa kolegama iz Evrope, izrazivši nadu da će i na taj način biti poboljšano opšte stanje u saobraćaju.\nOn je rekao i da se novi zakon sprovodi striktno i beskompromisno, uprkos teškim uslovima u kojima saobraćajci rade.\n“Tu pre svega mislim na činjenicu da do skora (saobraćajci) nisu imali zimske uniforme i cipele, odnosno da su radili u neadekvatnoj uniformi i da su na poslu provodili veliki broj radnih sati”, rekao je ministar unutrašnjih poslova.\nDačić je rekao i da nije bilo ni velikog broja represivnih metoda u sprovođenju zakona, već su sami vozači i drugi učesnici u saobraćaju shvatili važnost i korist tog pravnog akta.\nOn je istakao i da je bezbednost u saobraćaju jedan od najvećih izazova u svetu pre svega zato što se sve veći broj ljudi odlučuje da automobil bude njihovo prevozno sredstvo.\n“Mogu slobodno da kažem da je Srbija svoje vozače edukovala i novim zakonom usmerila i da smo na ovaj način dali svoj doprinos globalnoj saobraćajnoj bezbednosnoj kulturi”, naglasio je ministar policije.\nPorše na svakom prodatom automobilu zaradi 16.590 evra


Planirajmo budućnost ali živimo sad | Zdrava hranaa a - Zdrava Hrana\nNedavno istraživanje obavljeno na Državnom univerzitetu Nove Karoline utvrdilo je da oni ljudi koji uspevaju da usklade življenje od trenutka do trenutka sa planiranjem budućnosti najbolje podnose svakodnevne stresove, bez prepuštanja negativnim raspoloženjima.\nPsiholozima je dobro poznato da svakodnevni stresovi mogu da gurnu ljude u negativna raspoloženja. Istraživači sa Univerziteta Nove Karoline su se potrudili da ispitaju kako posebno dva faktora utiču na to. Jedan faktor je svesna pažnja, ili puna svest o življenju u sadašnjem trenutku, a drugi je aktivno nastojanje da se izađe na kraj sa trenutnim okolnostima.\nPod "svesnom pažnjom" (mindfulness) psiholozi su podrazumevali to da je neko usredsređen na življenje u datom trenutku, umesto da razmišlja o prošlosti ili da brine za budućnost. Pod aktivnim pristupom podrazumevali su to da se neko trudi da isplanira kako da smanji verovatnoću da se u budućnosti opet nađe u stresnoj situaciji. Nakon što su tokom 8 dana pratili oko 223 ispitanika, utvrdili su sledeće činjenice. Prvo, onih dana kada su ispitanici planirali kako da ispravno postupe u narednom periodu, njihov stres je bio manji. Drugo, onih dana kada su manje bili fokusirani na sadašnjost, čak i ako su planirali buduće stvari, stres se ponovo vraćao. Dakle, ma koliko da detaljno predviđamo stvari koje mogu da se dese i obezbeđujemo se za budućnost, ukoliko smo previše fokusirani samo na razmišljanje o budućnosti, umesto da budemo svesni i prisutni u sadašnjem trenutku, stres će ipak porasti.\nNa osnovu toga su psiholozi zaključili da je kombinacija koncentracije na sadašnji trenutak (življenja u sadašnjosti) i aktivnog planiranja budućnosti pristup koji može najefikasnije da nas učini otpornim na svakodnevne stresore.\nOvo istraživanje je objavljeno u časopisu Personality and Individual Differences, a originalni članak možete naći na sledećem linku: